Aleluia! - GARA\nJoxe Iriarte, �Bikila� Idazlea\nKrisi ekonomikoak eta horren ondorio larriak gizartean, kultur alorrean eta abarrean, horrek kezkatzen zaitu? Aldaketa klimatikoak eta horren ondorio larriak gizadia eta gizakiarentzat, horrek samintzen zaitu? Gerra eta gatazkak, giza eskubideen urraketa ia mundu guztian, horrek atsekabetzen zaitu? Zorioneko gipuzkoar eta bizkaitar bazara, aldatu aurpegia! Bukatu dira gure penak eta minak! Reala primeran dugu jada, San Mames Barria stadium berria eraikitzen hasiko dira aurki eta Edurne Pasabanek 14 zortzimilakoak egin ditu. Zer gehiago?\nRealaren (bere erret koroa eta izen monarkiazale eta guzti) babeslea AHTren eraikuntzan parte hartzen duen Amenabar enpresa dela eta Athleticekoa koke planta kutsakorra eraiki nahi duen Petronor, eta Edurne Pasabanen balentria finantzatzen duen erakundea Hego Amerika zurrupatzen duen Endesa izateak, horiek guztiak zer axola dute guretzat? Kirolak batzen gaitu eta bihotza goxatzen!\nBeraz, poztu gaitezen, Reala primeran dugularik, okasio aparta Realaren zor guztiak (nola egin ziren jadanik ahaztuta) barkatuak izan daitezen, eta bide batez, ea Anoetako atletismo pista kentzen duten, horrela futbolariek berta-bertatik senti dezaten zaleon berotasuna, naiz eta segur aski datorren urtean Reala jaisteko egoeran sartzen bada, egun «galdu edo irabazi» beti Realarekin omen diren horiek berriro amorru bizian Anoetara joateari utziko dioten. Eta Athletic zaleek, euskal senaren aldarrikatzaile sutsu horiek, zertarako galdetuko diote beren buruari stadium berriarentzako dirua nondik etorriko zaien. Alegia, itota dauden zenbait egitasmo kulturaletatik, esate baterako, edo batek daki nondik. Ez baita jakiten hemendik kendu han sartzeko mugimendu horiek nolatan egiten diren.\nNiri, berriz, nire kirol sena beste modu batean garatu delako (Felipe Uriarte lagunari atsegin handiz irakurri berri diot mendizalea mendiarekin lehiatzen dela, ez beste mendizalearekin) arreta eman dit Xabier Azkargorta futbol entrenatzaileak «politika eta kirola» oso lotuta daudela esateak. Bestela, zertarako hainbesteko interesa Pasabani Espainiako kirol domina gorenak lepotik zintzilikatzeko eta Asturiasko Printzearen sarirako hautagai bihurtu? Edo Euskaltel-Euskadi Espainiakoak direla adierazteko? Eta kasualitatea ote Espainiako selekzioak jokatzen duen egunean Zapaterok neurri ekonomiko zorrotzak indarrean jartzea?\nKlasikoek arrazoi zuten azken finean «politika ekonomia kontzentratua dela» ziotenean. Eta kirolari dagokionez, negozioa.\nBukatzeko, Hegoafrikako futbol txapelketari arrakasta guztia opa diot, baldin eta etekinak apartheid garaian bezain txiro, gaixo eta zanpatuak jarraitzen duten milioika hegoafrikarrentzat badira. Hala bedi!


Kontuak-eta-txartelak - Laboral Kutxa\nHasiera Negozioak eta Profesionalak Eguneroko gestioa Kontuak-eta-txartelak\nPRO Kontuaren abantailak\nHasiera-hasieratik, autonomoak eta negozioak babestea lehentasunezkoa izan da guretzat. Horregatik, gero eta abantaila, zerbitzu eta produktu gehiago eskaintzen ditugu PRO Kontuarekin*:\nVisa txartel esklusiboa zuretzat.\nZer egin behar dut txartela lapurtzen badidate edo galtzen badut?\nSegurtasunagatik, txartela blokeatu egin behar duzu. Horretarako, honako telefono hauetara dei dezakezu:\n- TELEBANKA: Tel.: 901 333 444 atzerritik: 34943779909 (astelehenetik ostiralera 08:00etatik 22:00etara eta larunbatetan 08:00etatik 15:00etara)\n- SERVIRED: Tel.: 902 192 100 atzerritik 34 902 192 100 (24 orduetan)\nTxartelaren kreditua eskura al daiteke?\nBai, “Txartelak” ataleko “Txartel-kreditua intsuldatu” aukeraren bidez txartelari dagokion kredituaren zati bat edo osorik intsulda daiteke aukeratutako txartelari lotutako kontura.\nTxartelaren kreditua handitu daiteke?\nTxartela erabili behar izan baduzu eta behar dituzun erosketak egiteko nahikoa kreditu erabilgarri geratzen ez bazaizu, txartelean ordainketa bat egin dezakezu Online Bankatik, “Txartelak” atalera jota, Telebankatik edo sukurtsaletik, eta berehala zure kreditu-erabilgarria handitu egingo da txartela erabiltzen jarraitzeko.\nKreditu-txartelarekin ordaindu dut eta ez dut zordunketa ikusten.\nDendak eta entitateak dagoeneko fakturatu dituzten mugimenduak zehazten dira txartelaren laburpenean, eta beraz, mugimendua egin berria denean litekeena da laburpenean ez azaltzea.\nNola eskura dezaket txartelaren laburpena?\n“Txartelak” aukeraren “Mugimenduak txarteletan” atalaren bidez eskura daitezke fakturatutako azken bi hilabeteetako laburpenak, eta baita uneko hilabetekoa ere, non kontsulta egin arte fakturatutako mugimenduak azalduko diren.\nEra berean, dagoeneko zordunduta dauden azken 5 urteetako laburpenak eskura daitezke eragiketa-menuko “Korrespondentzia” aukeraren “Postamail” atalean.\nTxartelarekin egindako eragiketen historikoa lortzerik ba al dago?\nBai, “Txartelak” aukeraren barruan “Erosketak saltoki motaren arabera” atalaren bidez azken 12 hilabeteetan zure txartelarekin egindako eragiketak ikus daitezke, saltoki-sektoreka sailkatuta.\nNola eskura daitezke Via T-ri dagozkion mugimenduak?\nEragiketa-menuaren “Txartelak” aukeraren barruan “Mugimenduak txarteletan” eta “Erosketak saltoki motaren arabera” atalen bidez.\nZer behar duzu? Lagundu ahal dizugu


Hemen da jada, errealitate areagotua kirol publizitatean Sustatu.eus - Teknologia albisteak\n2022-01-23 : 11:04\nKirol-publizitateak eboluzionatu egin du. Publizitate-espazioa ahalik eta gehien aprobetxatzeko, konpainia batzuek 'Parallel Ads' delakoa eskaintzen dute. Hau ikusten dena denbora errealean egokitzen duen errealitate areagotuko teknologia batean oinarritzen da. Formatu horrek harritu egiten du emaitza ondo integratuta geratzen delako, eta LaLigan eta MediaPron urteetan erabili izan delako. Teknologia hau eskaintzen duten enpresetako bat AGS (Appario Global Solutions) da. Bere publizitate birtuala duela egun batzuk Ingalaterrako futboleko FA CUP finalean erabili zen, adibidez.\nDuela urte askotatik hona, kirol emanaldietan publizitatea ikustera ohitu da jendea. Hala nola, futbol partiduetan, saskibaloian, eskubaloian, etab. Publizitatea eremuan erabat integratuta dagoela dirudien arren, berez, kanalaren, zerbitzuaren edo emititzen den herrialdearen arabera aldatzen da. FA Cup-eko finalaren kasuan, estadioan dauden pertsonek publizitate panela hutsik ikusi zituzten, baina kamerak hartutako bideoak aukera eman ireki zuen iragarki paralelo horiek sartzeko, denbora errealean erakutsia. Gainera, erretransmisio bakoitza emanaldi desberdinetara egokitu daitezke, Ingalaterrako telebistetan iragarki batzuekin, Indiara ere saldu bada erretransmisioa, han beste batzuekin...\nEmaitza bikaina da, eta irudi bat bestearekin alderatu ezean, zaila da jakitea noiz erabiltzen ari den errealitate birtuala. AGSren teknologia, oraingoz, optimizatuta dago HDC-5000 bezalako Sony kamera profesionalentzat.\nEnpresa horien teknologiari esker, zelaiaren mapa 3Dn birsortzen da, eta horrek, jokalarientzako mugimenduaren jarraipen-kamerekin batera, publizitate-espazioa bereizten duen geruza bat sortzea ahalbidetzen du. Geruza hori gero prozesatzeko baliatzen da. Hau da, alde batetik, zelaiaren irudia izanen litzatekeena eta beste alde batetik, publizitatearen geruzarena.\nAGSk azaldu du bere teknologia 'super slow motion'-en ere badabilela, batzuetan partidaren emanaldia gol edo jokaldi batean ardazten delako eta mugimendua ez delako berdina.\nIragarki birtual horietan lan egiten duen beste enpresa batSupponor da, Bartzelonan bulegoak ditu eta sei urte baino gehiago daramatza MediaPro eta LaLigarekin elkarlanean.\nFC Bartzelona, Atletico de Madrid, Real Madrid edo RCD Espanyolen partiden % 25 inguruk LED panelen eta iragarki aldakorren teknologia hau erabiltzen du. Ez da erabiltzen den lehiaketa bakarra, irtenbide hori Bundesligan edo futboleko A seriean, hockeyko NHLn, 1 Formulan, NFLn edo NBAn ere aurki baitezakegu.


Aparkalekuak Melilla aireportuan\nMelilla aireportuko aparkalekuak\n1 parking Melilla(e)n\nEsploratu Melilla aireportuko aparkalekuak\nParking ofizial Melilla aireportua. AENAk aireportu parking Melilla - P1 General aireportuko terminalean metro gutxira dago. aparkalekuan sartzeko, aireportura iritsi duzu behin, hartu ezkerreko erreia zuzenean aparkalekua, eta horrek bi sarrera ditu sartzeko. aireportuan aparkatu denborarik galdu gabe eta segurtasun handiagoz nahi baduzu, aparkaleku hau Melilla aireportua zure autoa utzi behar duzu leku seguru batean eskuineko irteera terminalean aldean emango du. segurua izateaz gain, AENAk aireportu parking Melilla du - P1 General open 24 ordukoa da. Beraz, edozein unetan hegaldi bat harrapatzeko behar baduzu, aparkalekua Melilla aireportua bermatzen duen segurtasun eta erosotasuna esker bere kokapena eta bere bideo-zaintza sistema aparkatu ahal izango duzu. Gainera, erreserbatu duzu leku bat izanez parking hau Melilla aireportua ere, abantaila hartu ahal promozioak zirraragarria, bereziki asteburuetan. The ofiziala AENAk aireportu parking Melilla - P1 General aparkalekua Melilla aireportuko kostu txikiagoa eta segurtasun maximoa bermatzen duzu. Bestela esanda, AENAk aireportua Melilla - P1 General parking onena Melilla aireportuan aparkatu da. Bartzelona aireportuko aparkaleku Melilla alferrik galtzen denbora gabe eta dirua aurrezten parking edozein ordu berean, aireportutik minutu bat besterik ez!\nAparkatu Melilla aireportuan\nErreserbatu aparkalekua Melilla] aireportuan prezio onenean. Aurkitu low cost aparkalekuak aireportuan, eramateko zerbitzua duten aparkalekuak edo aparkalekuan hartu eta terminalean uzten duten VIP zerbitzuak. Kontratatu online eta aurreztu %70eraino


Berriketan.info Viewing item 1 to 5 (of 5 items) Errenteriako Hitza wrote a new post, Txertubi taldean hasiko da Arkaitz Miner, on the site Oarsobidasoko Hitza 19 minutes ago\nTxus Aranbururekin batera, Txertubi proiektua jarri du martxan Arkaitz Miner Errenteria-Oreretako musikariak. Biek batera, dantzaldi gidatuak nahiz kontzertuak egin nahi dituzte talde horrekin. Aurretik ibilbide Busturialdeko Hitza wrote a new post, Gernika-Lumora hurreratuko due Ipar Euskal Herria, asteburuan, on the site Busturialdeko Hitza 6 hours, 50 minutes ago\nIparraldea Gernikan!! izenburupean, bi eguneko egitaraua antolatu dute Iparraldeko lagunek Gernika-Lumoko Udalaren eta Astra Koordinadoraren laguntzagaz. Gaur bertan, adibidez, Iparraldea gaur eta gero leire narbaiza arizmendi posted an update 9 hours, 18 minutes ago\nberria wrote a new post, Garoñari buruzko erabakia etzi arte atzeratu du CSNk, on the site Berria albisteak 9 hours, 58 minutes ago\nImanol Magro posted an update 10 hours, 52 minutes ago


euskal antzerkia archivos - Page 287 of 302 - Eskena\n13 urtarrila, 2019 by admin_eskena\n“LUR” – ZARAIA ARETOA – (ARETXABALETA)\nJulian jostailu denda zahar baten jabe da. Egun gutxi barru Anek, bere bilobak, zortzi urte beteko ditu eta opari berezi bat prestatzen ari zaio: berarntzat propio egindako panpina. Anek eta Julianek bidaia zirigarri bat hasiko dute panpinarekin batera, desioak betetzen dituen izar majikoaren bila. Itxuraz aventura irudimentsua dirudienak Aneren eta Jonen, bare aitaren, arteko harremana berbideratzen lagunduko du. Azken aldian Jonek onarpen arazo bat dauka. Izan ere Ane, mutila da. FITXA ARTISTIKOA Zuzendaria: Getari Etxegarai Aktoreak: Erika Olaizola, Mikel Laskurain, Kepa Errasti, Nerega Gorriti Zuzendari laguntzailea: Xabier Ormazabal Argiztapen diseinua: David Alcorta Musika konposizioa: Pascal Gaigne Eszenografia diseinua: Eider Ibarrondo eta Isabel Acosta Ekoizpena: Xake produkzioak … [Irakurri gehiago...] about “LUR” – ZARAIA ARETOA – (ARETXABALETA)\nTagged With: euskal antzerkia, teatro en euskera, umeentzako antzerkia\nOso garrantzitsua da postari batentzat beti erne egotea, beti sasoian mantentzea. Ez da lan makala postariok egin behar duguna, etxerik etxe, kalerik kale, mendirik mendi, bide, aire eta itsaso zabaletan zehar. Zuek bidalitako gutunak, postalak eta paketeak hartzailearengana garaiz helarazteko! Beti zehatz eta zorrotz. Ezin da inondik inora paketerik zabaldu, gutunik ireki edo postalik irakurri. Inondik inora ere ez. Inondik Inora umorea eta poesia, musika zuzenean eta panpinak, euskara eta ingelesa uztartuz, jakinmina eta desobedientzia sustatzen dituen haurrentzako antzezlana da. Benetan harritzekoa da zenbat gauza sar daitezkeen postari baten zorroan! 4 urtetik gorako espektakulua. FITXA TEKNIKOA Zuzendaritza: Patricia Urrutia Aktoreak: Leire Ucha, Aiora Sedano, Patricia Urrutia Eszenografia diseinua: Amaia Garate Jantzi diseinua: Idoia Beratarbide Koreografia: Pablo Ibarluzea, Ximun Fuchs, Eneritz Artetxe Musika: Asier Ituarte, Patricia Urrutia … [Irakurri gehiago...] about “INONDIK INORA” – GUREA ANTZOKIA – (VILLABONA)\n12 urtarrila, 2019 by admin_eskena\nSARRERAK AGORTURIK Ekoizpen berri hau antzokiko eremu desberdinetan egingo den proposamena da, publikoaren mugikortasunarekin eta hurbiltasunarekin. Hainbat emanaldi eskainiko dira, bai euskaraz, bai gaztelaniaz, ia bi hiletan. Denise Despeyrouxen jatorrizko testua da, Henrik Ibsen norvegiar dramagile handiaren Hedda Gabler drama ospetsuan oinarrituta. Heddaren drama, askatasunik ez dagoen drama da. Hedda harrapatuta sentitzen da bizitza kaskar batean. Dagoeneko ez du desiorik, eta munduan gauza bat bakarrik egin dezakeela uste du: erabat aspertu. Heddaren eta bere senideen denborak zitalak dira. Energia norberaren gauzetan jartzen da, beraz, ez dago denborarik bestea zintzoki artatzeko. Ibsenen dramaren pertsonaiak lotu eta menderatzen dituen dinamika psikologikoak euskal inguru eta inguru garaikide batera eraman dira, non unibertsitateko mundu akademikoaren asmo handiak nagusi baitira. Arriaga Antzokiaren ekoizpen berria FITXA … [Irakurri gehiago...] about “TIEMPOS MEZQUINOS” – TEATRO ARRIAGA ANTZOKIA – (BILBAO)\n11 urtarrila, 2019 by admin_eskena\n“GHERO: AZKEN EUSKALDUNA” – SANTA ANA UDAL ANTZOKIA – (OÑATI)\n3000 urtea. Euskara desagertzeko zorian dago. Azken euskaldunak izkin egin nahi dio halabeharrari. Benetako misterioa ez da gure hizkuntzaren jatorria, ezbada bere biziraupen harrigarria. 3000 urtean euskara egongo al da? Ghero, kondairen kondaira bat, euskararen biziraupen harrigarriari buruz. Ghero, hiskuntza baten bizirauteko amorrua. Ghero, bizirik irauteko grinari buruzko istorio bat. Euskararen pizkunde berria. Hizkuntz preindoeuropear txiki baten biziraupenaren mirariarekiko harridura, miresmena, nahasmena, konplizitatea.... Bederatzi istorio, bedertzi antzerki poema, euskararen planetaren inguruan orbitatzen. Antzezlan emozionantea, originala, dibertigarria, harrigarria eta estetikoki ausarta. Fitxa Artistikoa Dramaturgia: Patxo Telleria Zuzendaritza: Jokin Oregi Aktoreak: Mikel Martinez, Patxo Telleria, Olatz Ganboa, Iñaki Maruri eta Ane Pikaza Eskenografia: Ana Garay Musikagilea: Iñaki Salvador Argi diseinua: David Rodriguez Diseinu … [Irakurri gehiago...] about “GHERO: AZKEN EUSKALDUNA” – SANTA ANA UDAL ANTZOKIA – (OÑATI)\n“RITA ARRASTOAN SARTZEN” – ZARAIA ARETOA – (ARETXABALETA)\nFrank, Unibertsitateko literatura irakasleari, ikasle berri bat etorri zaio: Rita, pelukera. Ikasleak, Macbeth taberna baten izena dela uste du eta Hamlet, berriz, zerbeza marka bat. Irakaslea etsiak jota dagoen poeta da, amore emandakoa, baina Ritak ikasteko duen griña asetzeko prest dago. Ikasleak ikastea maite du eta irakasleak maitatzen ikasiko du. Sarritan ikaslea bera izan ohi da irakaslerik onena. FITXA TEKNIKOA: Egilea: Willy Rusell Moldaketa: Aitziber Garmendia Itzulpena: Martin Agirre Zuzendaritza: Begoña Bilbao Lejarzegi Antzezleak: Aitziber Garmendia, Joseba Apaolaza Eszenografria diseinua: Asier Sancho Janzkera: Cristina Martinez Argitazpenaren diseinua: Julen Zaballa Musika: Audionetwork zuzendaritza teknikoa: Josean Jaramago Eszenografiaren errealizazioa: Escénica integra … [Irakurri gehiago...] about “RITA ARRASTOAN SARTZEN” – ZARAIA ARETOA – (ARETXABALETA)


Gazteen adikzio programa, “arrakastatsua” - Deia\nGazteen adikzio programa, “arrakastatsua”\nLea-Artibaiko Amakomunazgoaren ekimenak 1.179 ikasleei eragin die\ni. fradua 09.02.2020 | 07:19\nNerabe bat Lekeitioko kaleetan zehar.Argazkia: I. F.\nMarkina-Xemein - Nerabe eta gazteen artean adikzioei eta honi lotutako arazoei aurre egitera bideratzeko programa arrakastatsua izan da Lea-Artibaien. Eskualdeko Amankomunazgoak eskainia, ikasturtean zehar 12 eta 18 urte bitarteko 1.179 ikasleei zuzendu zaie "prebentzioan" datzan programa berezia.\nHala azaldu du Rakel Elu Bengoetxea Amankomunazgoko lehendakariak. "Programaren oinarria prebentzioan datza. Lan izugarria baitago eremu horretan egiteko, batez ere, informazio egiatia ematen. Baina tamalez, badira jada adikzio arazo handiagoak dituzten gazteak eta esku hartzeko baliabideak ere garatu ditugu". Amankomunazgoaren datuen arabera, "2018 urtarrila ekaina bitartean 648 ikasle izan ziren parte-hartzaile"; eta urritik abendura beste 531 ikasle izan ziren. Alkoholaren, drogaren eta tabakoaren kontsumoa eta giza trebetasunak edo jokoen apustuen prebentzio tailerrak eskaini zaizkie gaztetxoei, nahiz eta beste programa mota batzuk ere garatu diren, besteak beste dependentzia emozionala lan du delarik DBH 1, 2, 3 eta 4. mailako ikasleentzat eskuragarri izan dena.\n"Bestetik arrisku egoeran dauden adin txikikoei edo ikas zentroetatik kanporatu diren ikasleekin ere esku-hartzea izango da, bertan hausnarketarako beharrezkoa duten espazio baldintzak erraztea izango delarik helburua", Amankomunazgotik jakinarazi dutenez. "Horretarako, ezinbestekoa izan da ikas zentroen sentsibilizazioa eta era berean guztien inplikazioa, lankidetzan jarduteko". Amankomunazgoaren ustez "oso jarrera positiboa izan da ikastetxeen aldetik".\nIkastetxeen laguntza Bestetik duela bi ikasturte egin bezalaxe, "aurten ere ikaszentruen laguntzarekin", azterlan bat egin da Lea Artibaiko 14 eta 18 urte bitarteko ikasleekin, "adikzioa sortu dezaketen elementuen inguruan. Honela, gazteen drogen inguruko jarrera, kontsumo eta pertzepzioaren inguruko diagnosi erreal bat egitea izan da helburua". Bada, ikasturte bakoitzean "gai zehatz bat landuko" dela aurreratu dute. "Arazoa duen edozein gaztek eskuragarri ditu informazio eta laguntza zerbitzuak", gaineratu dutenez, bai alkohol, droga zein tabakoaren kon-tsumoaren prebentzioari dagokionez, baina baita "estreinakoz" egin den giza trebetasunak edo jokoen apustuen prebentzio tailerrari dagokionez. "Orain arte ez da jokoaren gaineko lanketarik egin. Ordea, gora egin du Euskal Herri osoan gai honi lotutako kaltetu kopuruak. Amankomunazgoan ere kezka honi aurre egin nahi izan diogu eta harrera oso ona izan du".


Euskaltrail-Euskeraz – MONICA GRAJERA…EZAGUTZEN\nComentarios desactivados en MONICA GRAJERA…EZAGUTZEN\neuskaltrail julio 08, 2013\nArratsalde lainotsu batekin jasotzen gaitu Alkizako herriak. 17 gradutako tenperatura, gezurra dirudi Uztaileko lehen egunetan gaudenik. Lainoek, Ernioko paraje guztia oztopatzen digute. Elizako kanpaiek, arratsaldeko 15:30ak direla adierazten digutenean, azaltzen da gure gaurko protagonista. Bera Monica Grajera da (1975, Sant Esteve de Sesrovires, Barcelona), beti irrifarre haundi batez lagundua. Kasu egin ondoren, herriko ostatuak zain gaitu, elkarrizketa txiki baterako. Argazki kamera bat, boligrafo bat, paper bat eta ebaki bat eta kafe huts bat , izango dira gure lagun. Zer kontatuko digu?\n1.- Nola iristen da Monica Grajera Euskal Herrira?\nBa, bikote asko bezala mutil lagunarengatik (je,je,je). Gaur egungo nire bikotea den, Joseba Gurpeguirengatik etorri nintzen, (ultratrailetako lasterkari bikaina, orain gutxi Bartzelonako Ultratrailean hirugarren postuan, 79 km.tako distantzian).\n2.-Betidanik izan zara kirolaria?\nBai. Beti egin izan dut kirola. Diziplina asko tartekatu izan ditut, besteak beste areto-futbola eta eskubaloia.\n3.- Zerk bultzatu zintuen kirol hau egitera?\nNi, mendi martxekin hasi nintzen. Bost urtetan martxak besterik ez nituen egin. Handik aurrera da, mendian lasterka hasi eta engantxatzen naizen garaia.\n4.- Nolako izan zen hasera?\nLehenengo ultratraila, 2010ean izan zen El Soplaon. Hasteko 110 km. Eta gogoan dut ordu asko izan zirela. Oso astuna egin zitzaidan, bero itzela egin zuelako. ¡¡ Gorroto dut beroa !!.\n5.- Zein izan zen irabazi zenuen lehen lasterketa?\n2011ean izan zen, Canfranc-Canfranc. Egia esan ez nuen irabazterik espero, ezta gutxiagorik ere. Ez dut gogoan asko sufrituaren oroitzapenik eta memoriak ez badit asko fallatzen, lasterketa hartan Rakel Aperribay ere irten zen. Geroztik lasterketa asko egin ditut…eta gehiago egitea espero dut .\n(Bere palmaresa : 2. postua G-2H 2010ean, 1 postua Canfranc-Canfranc (errekorra barne) eta Bartzelonako ultratrailean 2011an, 2.postuan G-2H eta 3. postuan Citadellesen 2012an eta 1 postuan Tozal de Guaran eta 3. postuan Bartzelonako Ultratrailean, Citadellesen eta EHME (Euskal Herriko Mendi Erronka) 2013an).\n6.- Zer suposatu zuen zuretzat G-2H (Goierriko Bi Haundiak) bigarren egiteak?\nIzugarrizko poza izan zen. Ez dut sekula ahaztuko.\n7.-Zein egutegi duzu, 2013ko bigarren seihilabeterako?\nBa egia esan, ez dut ezer pentsatu. Gogoaren arabera. G-2H berriz egiteko asmoa nuen, baina anaia ezkontzen zait eta ez dakit zer lasterkatuko dudan.\n1.- Haragia ala arraina? Haragia.\n2.- Azkeneko parranda? Denbora asko da egiten ez dudala.\n3.- Afizio bat? Irakurtzea.\n4.- Musika talde bat? Bereziki iñor ez.\n5.- Edari bat? Sagardoa eta garagardoa.\n6.- Azkeneko kapritxoa? Aspaldi ez dut kapritxorik izan.\n1.- Kirol arropa marka bat? Asko ditut gustoko.\n2.- Oinetako marka bat? Saucony.\n3.- Lasterkari bat? (Galdera bukatzeko denborarik gabe) Kilian Jornet eta Nuria Picas.\n4.- Lasterketa bat? G-2H (Goierriko Bi Haundiak).\n5.- Autosufizientzia, bai ala ez? Bai.\n6.- Pendiente duzun lasterketa bat? Zegama-Aizkorri.\nMilesker Monica, plazer bat izan da.


Norekin, non eta nola hil: beti ez dago hautatzerik | Gizartea | Berria\nOsasuneko profesional bat paziente batekin, artxiboko irudi batean. MARCIAL GUILLEN / EFE Tamaina handiagoan ikusi\nEutanasiaren Legeari onespena eman zion Espainiako Kongresuak martxoaren 18an. Ekainean indarrean egotea espero da: Osakidetza eta Osasunbidea prest dira zerbitzu hori eskaintzen hasteko egin behar diren aldaketak bideratzeko. Izan ere, testuaren arabera, eutanasia eskatu ahal izango dute «gaixotasun larri eta sendaezina» edo «pairamen larri, kroniko eta ezintasun eragile bat» dutenek, horrek haien autonomian eragiten badu eta «sufrimendu fisiko edo psikiko iraunkor eta jasanezin bat» eragiten badie. Babes aski zabalarekin onartu zen legea, eta pozez hartu dute gizarteko eragile askok. Baina badira ñabardurak. Legeak abenduan jaso zuen lehen onespena Espainiako Kongresuan, eta orduan ere zainketa aringarrien profesionalen Espainiako Secpal eta Aecpal elkarteek gogoeta bat plazaratu zuten: «Lege honekin heriotzaren unea aukeratu ahal izango da: noiz hil ahal izango den». Adierazi zuten eskaera horren aurrean «erabateko errespetua» besterik ezin dela erakutsi, baina bizitzaren azken ordurako ematen diren artei begira, harago ere egin behar dela, eta egun badirela gabeziak. Zehaztu zuten usu ezin dela aukeratu non, nola eta norekin hil, eta zainketa aringarriak indartu egin behar direla.\nHego Euskal Herrian diharduten hainbat profesional bat datoz ohartarazpen horrekin. Berriki, adibidez, Eutanasiaren Legearen harira, Eusko Jaurlaritzako Osasun sailburu Gotzone Sagarduik adierazi du Osakidetzan zainketa aringarriak «bikainak» direla, baina badira bestelako iritziak ere. «Gabeziak» agerikoak direla salatu du, adibidez, arta aringarrietako profesionalen elkarte Arinduz-eko lehendakari Alberto Melendezek: «Egun ez dago bermatzerik bizitzaren amaierako pairamendua arinduko dela, zientziak ematen dituen baliabide guztiekin».\nNon. Usu ezin da aukeratu non hil, Melendezen ustetan. «Erietxeetan hiltzen den gaixo kopurua, Euskal Autonomia Erkidegoan, oro har, estatuko batezbestekoa baino handiagoa da. Datuak aztertzen direnean, nazioartean-eta ere, harrituta geratzen dira. Pazienteen %25 etxean hiltzen dira; %75, erietxean. Ehuneko oso handia da». Eta harrigarria: «Estatistiken arabera, jendeak nahiago du etxean hiltzea». Esplikatu duenez, ordea, ez da bermatzen nahi den orotan desira gauzatzeko erarik: «Euskadin ez dago behar bezalako egiturarik aringarrietan horretarako». Hutsune handia deritzo: «Izan ere, etxean pazientea bere erara egon daiteke... Ospitalean bat gehiago zara; hango protokoloen arabera ibili behar duzu».\nAna Baños Sesma Zainketa aringarrien Nafarroako Palian elkarteko lehendakaria da; azaldu du igaro urteotan etxean hiltzeko hautua egin duten pazienteei «laguntzea» dakarren eredu bat garatu dutela. Hein batean, atzera buelta bat da, nagusituta egon den korronte bat baretzea bilatzen baitu; bere neurrira ekartzea, Bañosen hitzetan: «Oro har, XX. mendearen amaieran egin zen jendea ospitaleetara eramatera hiltzeko prozesurako». Esplikatu du lehen mailako arreta oinarri San Juan de Dios erietxearen laguntzarekin etxean arreta emateko garatu duten programa «garrantzitsua» dela, eta ematen dela aukeratzeko modua: «%70 erietxean hiltzen dira; %30, etxean».\nNorekin. Melendezek esan du heriotzako unean ondoan nor izango den ere ezin dela beti aukeratu, eta horretan bereziki atzerapausoak ekarri dituztela COVID-19aren ondoriozko bakartze neurriek. Kritikatu du izurriaren lehen erasoan osasun sistema hainbat egoeratan gaindituta egotea uler bazitekeen ere arazoak bideratzeko neurriak ez zirela behar bezain azkar heldu: «Jendea bakarrik hil da, eta eragotz zitekeen». Salatu du, gainera, halakorik gehiago ez gertatzeko neurriak oraindik ez daudela orokortuta: «Ez dago homogeneotasunik hartu diren neurrietan. Egoera mingarriak ikusten dira oraindik». Bañosen ustez ere «sufrimendu» handia egon da bakartze neurrien ondorioz: «Beldurrak, uneko larritasunak, ekarri du ikuspegi etiko eta humanotik eztabaidagarriak diren erabakiak hartzea».\nEta nola? Erabaki al daiteke nola hil? Ezkorra da Melendez: «Sufrimendu handiarekin hiltzen den jendea bada oraindik». Arloko profesionalak aspaldi ari dira, oro har, beren arreta arlorako «espezializazioa» eskatzen, «erreferente» izango diren unitate espezializatuak eskatzen. Osakidetzako artari so, ezkorra da Arinduz-eko ordezkaria: uste du zainketa sistema oso bat egituratzeko dagoela, eta horrek bakarrik uzten dituela profesional asko. «Onkologian, lehen arretan eta beste alor batzuetan jende asko ari da zainketa aringarrietan, baina erreferenteak falta zaizkie».\nBizitzaren amaierako prozesuetan arta aringarriek duten garrantzia nabarmendu du Bañosek, gogora ekarrita familientzat ere sarri abaroa izaten direla: «Doluan ere laguntzen dute».


Floridan duela 13.000 urte mamut hezurrean egindako irudia benetakoa dela frogatu dute analisiek | Iruña-Veleia, egia ala gezurra?\n← “Fibula Prenestina”, laboratorioko analisiek erabaki duten eztabaida zaharra\nAztarnategia sinbolikoki itxita geratu zen kartulinazko kate batez →\nFloridan duela 13.000 urte mamut hezurrean egindako irudia benetakoa dela frogatu dute analisiek\nData: 2011(e)ko ekainaren 26a Egilea: elexpuru\nDuela gutxi aurkitu dute Floridan mamut hezurrean egindako mastodonte irudi bat. Ameriketako arte-adierazpen zaharrena omen da eta zirrara berezia eragin du herrialdean eta mundu zientifikoan.\nHemen Europapress-en blogeko informazioa, Terrae Antiquae-ko eztabaida eta Roz Franken komentario argigarriak, eta Jounal of Archeological Science-n aipamena. Euskal Herriko agerkarietan ez dugu ezer aurkitu. Harrigarria. Edo beharbada ez hainbeste.\nFibula Prenestina eta Floridako mastodontea, egun gutxiren bueltan analitikei esker garbi geratu diren bi gai.\nDena dela, ez dira orain hasi laborategiak horrelako gaiak aztertzen; hona hemen 1995an Nature aldizkari britaniarrean argitaratutako artikulua non auzitan jarritako grabatu baten argiketaren berri ematen den.\n1 Response to Floridan duela 13.000 urte mamut hezurrean egindako irudia benetakoa dela frogatu dute analisiek\n2011(e)ko ekainaren 26a 20:28\nBai, analitikekin bakarrik esan ahal dute irudi hori egiazkoa dela eta eza Europar hezur dekoratu bat Amerikara bildali zena (ea itsas korrontetik, ea kolekzionista batetik). Nik ere pentsatu nuen Iruña-Veleia bezala kasua da, baina Floridan, analitikak egin dituzte edozein estudio edo pretsaurrekorik egin baino lehen.


Teknologia Bideratzaile Digitalei (DET) buruzko ikerketa proiektuentzako laguntzak | Laguntzak • barrixe\nTeknologia Bideratzaile Digitalei (DET) buruzko ...\nTeknologia Bideratzaile Digitalen arloko ikerketa industrialeko edo garapen esperimentaleko proiektuak finantzatzea, baldin eta frogatzen badute proiektu horien bidez heldutasun teknologiko esanguratsua lortuko dutela.\nAmaier data: 2019ko maiatzaren 20ra arte\nJatorrizko: EAO – 97. zk. – 2019ko apirilaren 23a\n2019ko laguntzak Ikerketa Zientifikoko, Teknikoko eta Berrikuntzako Estatuko 2017-2020 Planaren barruko Teknologia Bideratzaile Digitalen (DET) arloko proiektuak gauzatzeko\nGutxienez 3 urteko antzinatasuna duten enpresak eta interes ekonomikoko taldeak (IEE), salbu eta sektore publikoaren barruan daudenak, profesional autonomoak eta jarduera ekonomikoa garatzen duten irabazi asmorik gabeko erakundeak.\n2019ko deialdian gehienez 9.000.000 euroko dirulaguntzak emango dira. Indibidualki, dirulaguntzak izan daitezke:\n-Ikerketa industrialeko proiektuentzat, %80raino enpresa txikien kasuan, %75eraino enpresa ertainen kasuan eta %65eraino handien kasuan.\n-Garapen esperimentaleko proiektuentzat, %60raino enpresa txikien kasuan, %50eraino enpresa ertainen kasuan eta %40raino handien kasuan.


Nenufar zuria (Nymphaea alba) « Atariaren bloga\nKategoriak: Educación ambiental,Educación ambiental,Ingurumen hezkuntza @eu — Etiketak: Ataria, ingurumen hezkuntza, parque de Salburua, Salburua, Salburuko parkea — CEA — 24 ekaina 2021 10:15\nGaurko postean duela 40 urte Arabako ibai eta hezegune gehienetan agertzen zen landare batetaz hitz egingo dizuegu: nenufar zuria (Nymphaea alba)Nymphaceae generoko espezie bat da, aintzira, laku eta ibaien hondo bigunetan bizi dena. Nenufar zuriak landare primitiboenen artean daude. Petaloen espiral kokapena eta lore pieza kopuru handia (20 petalo) izateak, honen ezaugarritzat hartzen dira.\nNenufar zuriaren loratzea, ekaina eta abuztua bitartean gertatzen da, honen ondoren, pedizeloa biribilkatu egiten da, eta lorea, ur azpira eramaten du, non baia itxurako fruitua garatzen hasten da. Haziak kanporatzen direnean, hauek, airez betetako arilo baten laguntzari esker mantentzen dira uraren gainean, ondoren, olatuek eta korronteak sakabanatzen dituztelarik. Denbora pasa ahala, hondoko lokatzetan hondoratzen eta ernetzen dira.\nEspezie horren presentzia berreskuratzeko 3 gunetan banatutako 18 ale landu eta sartu dira Salburuan, ikusi dituzu dagoeneko?


Bi aktibista epaituak Libiako gerrari EAJk emandako babesa salatzeagatik | Komite Internazionalistak\nCastellano Euskara Portada Berriak Afrika Bi aktibista epaituak Libiako gerrari EAJk emandako babesa salatzeagatik\nBi aktibista epaituak Libiako gerrari EAJk emandako babesa salatzeagatik\nPowered by Web Agency2011ko Apirilaren 16ko goizean gerraren kontrako bi aktibista EAJk Bilbon duen egoitzaren(Sabin etxea) fatxadara igo ziren eta pankarta erraldoi bat eskegi zuten honako leloarekin” EAJ-PNV: Sí a la guerra. Gerra inperialistarik ez” eta bertan eskegitak egon ziren zuhiltzaileak , Ertzaintzaren eskariari kasu eginez, beheratu zituen arte. 2012ko Otsailaren 26an, Ismael Ortega eta Inaxio Menjon aktibistak zazpigarren instruzio epaitegira doaz alor publikoaren aurkako delitu bat leporatzen zaielako.\nSententzia hitzaroten dugun bitartean, jakinda “gerra salatzeagatik errudunak garela”, Ekologistak Martxan, KEM-MOC, Kakitzat, Sare Antifaxista eta Komite Internazionalistak kolektiboak Libiako gerra salatzen jarraitzen eta jarraituko dugu; Ejerzitoak, alderdi politikoek eta armagintza industriak duten papera, herritar zibilen sufrimenduen gainetik negozioa egiten jarraitzen baidute.2011ko martxoaren 22an, Espainiako diputatuen kongresuak Libiako gerran Espainiaren parte hartzeak erabaki zuen ia aho batez PNV-EAJ, PSOE, PP, CiU, ERC, ICV, UPD, UPN eta CC alderdien botoekin. Europako estatuek eta Ipar Amerikak bultzatu dute Libiako gerra, NBEren begirunez. Hilabete hauetan kaleetan eman diren liskarrak eta OTANek egin dituen airezko 20.000 erasoak kontutan izanda ezan dezakegu estatu Espainiarrak herri baten zuntzipenari babesa eman diola gainera jakinda lehenengo hilabeteetan hildakoen kopurua 50.000 pertsonetakoa zela, errefuxiatuena milaka izanik.Gerraren apostua salatzen dugu ez bakarrik petroleo eta gasarekiko interes ekonomikoak babesteko modu bat bezala, baita ere armen salmenten negozioa mantentzeko modu bat bezala; naiz eta 27000milioiko zorra bat izan 2025 urteraino eta mundu krisi egoera bat, estatu Espainiarra 123milioi euro gastatu ditu eraso militarretan, euskadiko gobernuak administrazio publikoan ebaki duen diru kopuru berbera.Horrela gatazkaren soluzio-bide bezala gerraren erabilera salatzen dugu non honen ondorioak, beti bezala, populazio zibilak bere heriotza, sarraski eta miseriarekin ordaindutzen dago. Gainera, naiz eta gatazka amaitutzat eman, ez da egia, heriotzak ez dira eten eta guda zibilaren arriskua dago. Badaukagu orain duela gutxi gertaturiko adibide batzuk non gerra erabileraren ondorioak bortitzak izan dira: Afganistan, Iraq. Are gehiago, estatu erasotzaileen jokabidea salatu nahi dugu guda hasi baino lehenago Libiarekin zuten armen salmentarekin irabazi handiak lortzen ari zirelako. Zentzu honetan, espainiar estatuaren jokabidea azpimarratu nahi dugu, 2010eko lehen seihilekoan 6.8 milioi eurotan baloratutako material militarra esportatu baitzuen Libiara. Euskal empresak diren ITP eta SENER ere egiten dute negozioa gerrarekin; ITP , 2010ean Libiarekin hegazkin militarren mantenu eta konponketarako lankidetza akordioa sinatu zuen eta F-18ko motorren mantenimendua eramaten du ere(Espainiak bidali dituenak Libiako misioa burutzera). Hegazkin hauek Taurus eta IRIS-T misilak dauzkate eta SENERek egiten ditu.Herrien menpekotasuna lortzeko(haien baliabideak kontrolatzeko) egiten den eraso inperialista salatzen dugu horrekin lortu nahi dena kontsumo sistema arduragabea mantentzea delako . Hiltzen dute ingurugiroa hiltzen duten baliabideak espoliatzeko. Hau guztiagatik EAJ, PSOE,PP, CIU,ERC,ICV,UPD,UPN eta CCren protagonismoa salatzen dugu herritarrak defendatzeko aitzakia jartzen duten bitartean potentzia indartzuen interesak babesten dituztelako.


Musikazuzenean agenda Ultimo Gobierno + Infest + Cult Of Misery + Not Scientists\nUltimo Gobierno + Infest + Cult Of Misery + Not Scientists\nBrahBrah Kolektiboa berriz Magnetora etorriko da, 11. BrahBrah Gaua ospatzeko! BrahBrah Kolektiboa 2011n sortu zuten ipar Euskal Herriko hardcore, punk eta grind eszenako musikari batzuek. Xedea zen musika mota horiei oihartzuna ematea. Kolektiboak kontzertuak antolatzen ditu, DIY edo Zuk Zeuk Egizu izpirituan, beti. Hala, tokiko eszena sostengatzen du eta kanpoko taldeei Euskal Herrian jotzeko parada eskaintzen die. Azken orduan Not Scientists (indie pop punk - Lyon) BrahBrah Gauako kartelean gehitzen dira.\nUltimo Gobierno (Hardcore punk legends)\nBurgos (Spain) 1984an sortu zen Ultimo Gobierno, Burgos hirian. Europako lehen hardcore olatuaren ikurretarik bat da. 15 urteko pausaren ondotik, 2009an taldea berriz elkartu zen. Eta zuzenean beti bezain indartsua da: hardcore punk bizia eta bortitza! Disfear, The Varukers, The Casualties edo Total Chaos taldeen zaleentzat…\nCult of Misery (Crust punk - Bilbo)\nZapalgailu bat bezala datoz Bizkaiko 4 tipo horiek. Gitarra arras distortsionatuak, d-beat eta mid tempo erritmoen gainetik. Astuna, bortitza eta zikina da… behar den bezala! Wolfbrigade, Amebix, The Holy Mountain eta “Dis”-ekin hasten diren talde guzien zaleentzat..\nInfest (grindcore - Euskal Herria)\nAurkeztu behar dugu? Bai? BrahBrah Kolektiboko taldea da Infest. Badu hamabost urte Europatik dabilela, grindcore bortitzaren mezua zabaltzen. Sekulako energia leherketa da, bizi-bizia eta zorrotza. Blast erritmoak eta mosh dantza. Buruko zartakoa (eta saihetsetako kolpea ere)


TXOTX GARAIA HEMEN DUGU!\nUrte berriarekin batera txotx garai berria ere badatorkigu, Euskal Herriko, Gipuzkoako sagardotegietan upelatik sagardoa dastatzeko garaia, hain zuzen ere. Gurutzetan urtarrilaren 5ean ekin diogu probatzeari, urtero bezala, lagun eta senitartekoen arteko sagardo dastaketa eder batekin. Txotx garaiaren aurrekari gisa egiten dugu familia-hamaiketakoa hau, eta, honen erakusle, bideotxoa ere prestatu dizuegu. Txotx garaiaren irekiera, berriz, Gurutzetan hilaren 15ean izango dugu, zehazki; hala, apirilaren 16era arte urteko sagardoaz gozatzeko aukera izango duzue bazkari eta afari orduetan. Hilabeteotan astelehen, astearte eta ostegunetan ohiko sagardo menua, baina bakailurik gabea, 22 eurotan, alegia, eskainiko du Astigarragan kokatuta dugun sagardotegiak.\nApirilaren 18tik maiatzaren 31ra bitarte, ordea, soilik ostegun gauez eta ostiral eta larunbat eguerdi eta gauez irekiko dugu sagardotegia. Igande eta jaiegunetan itxita izango da. Dena den, urteko gainerako egunetan bodega zabalik egongo da, beti bezala, botilaratutako sagardoa zuzenean nornahiri saltzeko asmoz.\nHori gutxi balitz, asteazkenero Donostiako otxote baten emanaldia antolatzen jarraituko dugu txotx garaian, otsailaren 10etik apirilaren 13ra bitarte, 20:30etik 23:30ra, hain justu. Ekimena antolatzen hasi ginenetik harrera polita izan du beti. Bost dira, zehazki, sagardotegitik pasako diren taldeak: Gaztelubide, Gaztelupe, Ertizka, Eguzki Lore eta Ozenki. Sagardo berria dastatzeko denboraldia hemen dugu jada. Txotx!!!


Gorlizko XII Argazki eta Diapositiba Lehiaketaren sariak banatu dira - - Hiruka.eus\nGorlizko XII Argazki eta Diapositiba Lehiaketaren sariak banatu dira\nUkberri 2004-05-13 00:20\nArgazki eta Diapositiba Lehiaketaren hamabigarren edizioaren sariak ezagutzera eman zituen larunbatean Patxo Igartua Gorlizko alkateak. Guztira, 1.300 euro banatu dituzte irabazleen artean. Saritutako lanak hilaren 15era arte egongo dira ikusgai udalerriko erakusketa aretoan, 19:00etatik 20:30era.\nBesteak beste, 350 euro bana jaso dituzte Javier Pedro Fernandez Ferreras berangoztarraren "Yera" lanak eta Jorge Salvador Hidalgoren "Visual" izeneko argazkiak. Asier Castro de la Fuentek, berriz, 300 euroko saria irabazi du "Lasaitasunaren pasabidea" lanagatik. Diapositibei dagokionez, bi lagun izan dira 150 saria eraman dutenak: Carlos Terreros ("Skateboard") eta Vicente Contreras ("Helice"), hurrenez hurren.


Lankide:Iker Izagirre/Proba orria - Wikipedia, entziklopedia askea.\nLankide:Iker Izagirre/Proba orria\n1 Maskota Olinpikoa\n1.2 Maskota Olinpikoak\n1.2.1 Udako Jokoak\n1.2.2 Neguko Jokoak\n1.2.3 Gazteen Udako Olinpiar Jokoak\n1.2.4 Gazteen Neguko Olinpiar Jokoak\nMaskota Olinpikoa[aldatu | aldatu iturburu kodea]\nHodori tigrea, 1988ko Seul Olinpiar Jokoetako maskota\nMaskota Olinpikoa edo Joko Olinpikoetako maskota, Olinpiada bakoitzeko ikur nagusietako bat da. Maskotak, Jokoak edo ekitaldia bera egiteko eremuaren adierazgarri diren animalia edo irudi antropormofikoak dira.\nLehendabiziko Maskota Olinpikoa Neguko Olinpiar jokoetan egin zen, hain zuzen ere, Grenobleko 1968ko Olinpiar Jokoetan sortu zen. Maskotaren izena "Schuss" izan zen, eta izena Joko Olinpikoak antolatzen zuen batzorde antolatzaileak eta agindutako agentziak Jokoak iragartzeko aukeratu zuten. Schuss maskota oso azkar sortu behar izan zuten. Are gehiago, bere disenatzaileak, Aline Lafarguek, egun bakarra izan zuen bere diseinu plana egiteko eta aurkezteko.\nHasiera batean, irudi antropormofiko haietarako ez zen maskota hitza erabiltzen. Garai hartan batzorde antolatzaileak Schuss aipatzerakoan pertsonaia hitza erabiltzen zuen.\nUrte hartan bertan, Mexikon egindako Udako Olinpiar Jokoetan ere maskota bat diseinatu zen, Jaguar Maia bat hain zuzen ere.\nNahiz eta Schuss lehendabiziko maskota izan, 1972ko Municheko Udako Olinpiar Jokoetan sortu zena Joko Olinpikoetan lehendabizi erabili egin zen maskota izan zen. Waldi, Udako Olinpiar Jokoen historiako lehen maskota ofiziala izan zen. Maskota, berez, txakur saltxitxa bat da, Bavarian oso ezaguna, bere erresistentzia, gogortasun eta arintasunagatik ospetsua dena. Maskotak kolore ezberdinak ditu: burua eta isatsa urdin argiak eta gorputza marraduna, sei kolore olinpikoetatik gutxienez hiru dituenak. 1972ko maratoi olinpikoaren ibilbidea, maskotaren formari zegokion. Txakurraren burua mendebalderantz zuela, ibilbidea lepoan hasten zen eta atletak ordutegiaren kontrako noranzkoan zihoazen. Waldi 1969ko abenduaren 15ean jaio zen, Municheko Jokoen Batzorde Antolatzailearen Gabonetako jai batean. Bertan, maskota diseinuak ekoizteko koloreetako arkatzak, paper orriak eta plastilina jaso zituzten, haien diseinuak egiteko.\nMaskota Olinpikoak[aldatu | aldatu iturburu kodea]\nUdako Jokoak[aldatu | aldatu iturburu kodea]\nUdako Joko Olinpiar Maskotak\nMunich 1972 Waldi Txakur Saltxitxa Elena Winschermann Bavariako txakur arraza adierazgarria. Atleten erresistentzia, irmotasuna eta arintasuna irudikatzen zituen.\nMontreal 1976 Amik Kastorea Yvon Laroche,\nPierre-Yves Pelletier, Guy St-Arnaud eta George Huel\nKanadako historian zehar animali garrantzitsuenetarikoa.\nMosku 1980 Misha Hartza Víctor Chizikov Hartza animalia ezaguna da Errusian, istorio, abesti eta olerki herrikoi askotan agertzen dena.\nLos Angeles 1984 Sam Arranoa Robert Moore Estatu Batuetako sinboloa da.\nSeul 1988 Hodori eta Hosuni Tigrea Hyun Kim Tigrea agertzen da Koreako arte eta kondaira herrikoietan. Irudi positiboarekin, askotan umorearekin, ausardiarekin eta nobleziarekin lotzen da.\nBartzelona 1992 Cobi Artzain-Txakurra, katalana Javier Mariscal Cobi Pirinioetako mendiko txakur gizatiartu bat da, kubista estilokoa.\nAtlanta 1996 Izzy Irudi abstraktua John Ryan Informazioaren teknologiaren produktu bat.\nSidney 2000 Olly, Sid eta Millie Ornitorrinkoa, ekidna eta Daceloa Jozef Szekeres Ura, airea eta lurra sinbolizatzen dituzte, hurrenez hurren. Bere koloreak jokoetako ikurrei dagozkie, eta hirurak Australiako faunaren adibide tipikoak dira.\nAtenas 2004 Athenà eta Phèvos Gizakia, neba-arrebak Spyros Gogos Phevos eta Athena anai-arrebak dira. VII. mendeko "daidala" ezkila itxurako terrakotazko panpina tipikoa dira. Jolastearen plazera eta Olinpismoaren balioak sinbolizatzen dituzte.\nBeijing 2008 Fuwa: Beibei, Jingjing, Huanhuan, Yingying eta Nini Koia, panda, zuzi, antilopea eta enara. Han Meilin Bost elementu naturalei dagozkie maskotak, Huanhuan izan ezik, besteak Txinako lau animalia herrikoiri. Maskota bakoitzak bost eraztun olinpikoetako baten kolorea irudikatzen du. Bakoitzak ere desio bat darama, antzinako txinatar kulturan tradizionala baitzen zeinu edo sinboloen bidez desirak transmititzea.\nLondres 2012 Wenlock eta Mandeville Metalezko panpinak Iris Izena Shropshireko Much Wenlock herrixkatik dator, XIX. mendeko Olinpiar Joko modernoen aitzindari baten egoitza izan zena. Erresuma Batuako Industria Iraultzaren hasierari erreferentzia egiten dio.\nRio de Janeiro 2016 Vinicius Brasilen dauden ugaztunen hibridoa Luciana Eguti eta Pablo Muppet Vinicius Brasilgo animalia ezberdinen nahasketa bat da. Bere diseinuak pop kultura du oinarri, baita bideojokoetako eta animazioko pertsonaiak ere. Viniciusek Brasilgo herriaren aniztasuna eta kultura irudikatzen ditu, baita bere izaera oparoa ere.\nTokio 2020 Miratowa Robota Ryo Taniguchi Bere estilo tradizional eta futuristarekin, maskotak antzinaroa eta berritasuna irudikatzen ditu, harmoniatik berrikuntza kontzeptuaren oihartzuna hartuz. Bere aurrealdean, 2020ko Tokioko Jokoen ikurra du, honen xake taulako motibo tradizionala, hiru tamaina ezberdineko laukizuzen urdinez osatua dagoelarik.\nNeguko Jokoak[aldatu | aldatu iturburu kodea]\nNeguko Joko Olinpikoko Maskotak\nGrenoble 1968 Schuss Eskiatzailea Aline Lafargue Shuss gizontxo bat da eskiak dituena, aipatzen duen posizioan bere izena saihesten duena. Bi koloreko bere buru handiaren goialdean, sigi-saga formako oin bakar batean bermatuta dagoena, eskuarki, eraztun olinpikoak daramana.\nInnsbruck 1976 Schneemandl Elur panpina Walter Pötsch Schneemandlek, kapela gorri tiroldar bat jazten du, Neguko Jokoen egoitza izan zen eskualdean ohikoa dena.\nLake Placid 1980 Roni Mapatxea Donald Moss Mapatxea Adirondacks eskualdeko animalia deritzo. Mapatxearen aurpegiko hazpegiak eta bere begien inguruko zuri-beltzeko maskara, lehiakide batzuek erabiltzen dituzten eguzkitako betaurrekoei eta kapelari egindako keinu bat dira. Eraztun olinpikoen bost koloreak Roniren bertsio batzuetan aurki daitezke.\nSarajevo 1984 Vučko Otsoa Joze Trobec Gizakiek animalien lagun izateko duten desioa sinbolizatzen du.\nCalgary 1988 Hidy eta Howdy Hartz zuria Sheila Scott Hidy eta Howdy hartz polarrak dira, Ipar Amerikako eskualde artikoen ikurra izanik. Kapelak eta mendebaldeko estiloko jantziak daramatzate.\nAlbertville 1992 Magique Iratxoa Philippe Mairesse Izar eta kubo itxurako deabrutxo bat, Magique, 1976ko Innsbruckeko jokoetatik animalia bat ez zen lehen maskota izan zen. Bere izar formak ametsak eta irudimena sinbolizatzen ditu. Bere koloreak Frantziako banderatik zetozen.\nLillehammer 1994 Håkon eta Kristin Bi ume norvegiar Kari eta Werner Grossman Giza itxurako lehen maskotak, Haakon eta Kristin, bi haur zoriontsu dira. Sustrai historikoei erreferentzia eginez, Erdi Aroko arropa janzten duten arren, haur modernoak dira eta gazteen interesak eta ikuspegiak adierazten dituzte, hala nola, ingurumen kontzientzia.\nNagano 1998 The Snowlets:\nSukki, Nokki, Lekki eta Tsukki\nHontza Landor Associates Sukki, Nokki, Lekki eta Tsukki lau hontz nibal dira. Hauek dira, hurrenez hurren: sua (Sukki), airea (Nokki), lurra (Lekki) eta ura (Tsukki). Lau maskotaren aukeraketa, Olinpiada bat osatzen duten lau urteei eginiko keinu bat da.\nSalt Lake City 2002 Powder, Cooper eta Coal Koiotea, hartz beltza eta erbia Steve Small,\nPowder elur erraketadun erbia da, Copper koiote bat eta Coal hartz beltz bat. Erbiaren abiadurak, koioteak gailurrik altuenak eskalatzeko duen gaitasunak eta hartz beltzaren indarrak Citius, Altius, Fortius (azkarrago, gorago, indartsuago) lelo olinpikoa irudikatzen dute. Maskotentzako inspirazioa, Utahko antzinako kulturetatik dator.\nTurin 2006 Neve eta Gliz Gizaki egindako Izotzezko kubo bat eta elur panpin bat Pedro Albuquerque Neve elur bola bat da; Gliz izotz ontzi bat da. Biek batera, Neguko Jokoen arrakastarako beharrezkoak diren funtsezko elementuak irudikatzen dituzte eta neguko kirolak pertsonifikatzen dituzte.\nVancouver 2010 Miga eta Quatchi Uretako hartza eta bigfoot Meomi Design Vancouverreko jokoetako maskotak Kanadako mendebaldeko kostaldeko Lehen Nazioen ipuinetan eta faunan inspiratutako izakiak izan ziren.\nSochi 2014 Leopard, Bely Mishka eta Zaika Hartz zuria, elurretako leopardoa eta erbia Silvia Petrova, Vadim Pak, Oleg Serdechny Hiru maskota daude, eta podium olinpikoan dauden hiru tokiei erreferentzia egiten die.\nPyeongchang 2018 Soohorang eta Bandabi Tigre zuria eta hartza MASS C&G Soohorangek, 2018ko PyeongChangeko Neguko Olinpiar Jokoetako maskota da.\nTigre zuria Koreako animalia zaindaritzat ulertuta izan da denbora luzez.\nBeijing 2022 Bing Dwen Dwen Izotzezko Panda Cao Xue Maskota olinpikoak Bing Dwen Dwen du izena. Bing hitzak izotza esan nahi du eta garbitasuna eta indarra sinbolizatzen ditu, eta Dwen Dwen hitzak haurrak irudikatzen ditu. Maskotak atleten indarra eta borondatea gorpuzten ditu eta espiritu olinpikoa sustatzen laguntzen du.\nGazteen Udako Olinpiar Jokoak[aldatu | aldatu iturburu kodea]\nSingapur 2010 Lyo eta Merly Lehoia eta merlioia (Singapurreko mitologiako animalia) Cubix International Lyo "Gazteriaren Olinpiar Jokoetako lehoia" ren laburdura da. Kirolak maite ditu, dibertsioa maite du eta gazteak sasoian mantentzen eta bizitza osorako kirolaz gozatzen laguntzea espero du. Gazteen energia mugagabea, bizitza ahalik eta gehien bizitzeko erabakia eta bikaintasunaren alde borrokatzeko ardura sinbolizatzen ditu.\nMerlyk, bere izena beste bi hitzen lotura deritzo. "Mer" (itsasoa esan nahi duena) eta "Ly" k, bizitasuna eta gaztetasuna esan nahi du. Merlyk, ingurumenaren babesaren defendatzaile sutsuak, uste du mundu guztiak duela eginkizun bat etorkizun jasangarri baterako lanean. Gazteak beren komunitateetan rol aktiboa betetzera eta elkarrekiko errespetua sustatzera bultzatu nahi ditu.\nNanking 2014 Nanjinglele Harria Nanjinglele-k kolore gorria erabiltzen du gogotsu egoteko; urdinak, berriz, ontasuna eta interesik eza esan nahi du; horiak motibazioa eta ekimena sinbolizatzen ditu, eta berdeak, berriz, bizitasuna eta espiritu baketsua.\nBuenos Aires 2018 Pandi Jaguarra Human Full Agency\nGazteen Neguko Olinpiar Jokoak[aldatu | aldatu iturburu kodea]\nInsbruck 2012 Yoggl Alpeetako sarrioa Florencia Demaría and Luis Andrés Abbiati of Argentina Yoggl eskualdeko anfitrioi bizimodua eta paisaia irudikatzen ditu, eta bere pixel jantzi koloretsuak, estilo tradizionala, elementu modernoekin elkartzen du. Yogglen kirol itxurak Jokoen alderdi atletikoa islatzen du, eta bere gazte izaerak mundu osoko gazteen gogoa piztuko du.\nLillehammer 2016 Sjogg Katamotz Sjoggek "elurra" esan nahi du Gudbrandsdalen, Lillehammer dagoen haranean. Maskota kirol itxurako katamotz bat da, eta Lillehammer 2016ko Gazteriaren Olinpiar Jokoetako look-a irudikatzen du.\nLausana 2020 Yodli San Bernardo txakur eta ahuntz baten hibridoa ERACOM Yodli animalia hibrido bat da, Suitzako mendietan bizi diren suitzar enblematiko batzuz osatua: behi bat, ahuntz bat eta, jakina, San Bernardo txakur bat. Bere ezaugarri eta ingurumenarekiko harreman ezberdinak Yodlin islatuta daude, Lausana 2020 Neguko Gazteen Olinpiar Jokoetako parte-hartzaileen aniztasuna adierazten duena.\n↑ (Gaztelaniaz) «Todas las mascotas de los Juegos Olímpicos» Hipertextual 2018-02-22 (Noiz kontsultatua: 2021-04-27).\n↑ (Ingelesez) «Grenoble 1968 Mascot(s) Schuss | History & Photos» International Olympic Committee 2020-11-10 (Noiz kontsultatua: 2021-04-27).\n↑ (Ingelesez) «Munich 1972 Mascot(s) Waldi | History & Photos» International Olympic Committee 2020-11-10 (Noiz kontsultatua: 2021-04-27).\n↑ (Gaztelaniaz) «Todas las mascotas de las Olimpiadas» Mundo Deportivo 2016-07-28 (Noiz kontsultatua: 2021-04-27).\n↑ (Ingelesez) «Beijing 2022 Mascot(s) Bing Dwen Dwen | History & Photos» International Olympic Committee 2020-11-10 (Noiz kontsultatua: 2021-04-27).\nOrriaren azken aldaketa: 10 maiatza 2021, 22:35.


Bitcoin txanponari buruz zer pentsatu jakin gabe jarraitzeko gida\n2019ko apirilaren 24a, asteazkena | Ordua Euskal Herrian 16:40:06\nBitcoin txanpon digitalaren kotizazioak gorantz jarraitzen du, haren aldeko eta kontrakoen kopurua bezalaxe, Raúl F. Millaresek Diagonal agerkarian plazaratutako artikuluan dioenez. Izenburu hori eman dio: Bitcoin txanponari buruz zer pentsatu jakin gabe jarraitzeko gida.\nBitcoin delakoa P2P moneta-sarea da, birtuala, enkriptatua, deszentralizatua eta kode irekikoa. (Argazkia: Guardianlv.com)\nAzaroaren 27an bitcoin-aren (BTC) kotizazioak 1.000 dolarreko langa gainditu zuen aurrenekoz, hamar egun beranduago 576 dolarretara erori zen arren. Errusiar mendi horren goi eta behe muturrak, denbora pasa ahala geroz eta gorago/beherago heltzen dira. Aste hasieran 900 dolar ingurukoa zen moneta honen kotizazioa. Zer da, baina, bitcoin delakoa?\nMotzean erantzuteko, bitcoin P2P moneta-sarea da, birtuala, enkriptatua, deszentralizatua eta kode irekikoa. Satoshi Nakamoto goitizeneko pertsona edo talde batek sortu zuen, merkataritza elektroniko bidezko transakzioen pastela elkarren artean banatzen duten ohiko entitateen alternatiba moduan. 2009ko urtarrilean jarri zen abian.\nBeste ordainketa sistema batzuek ez bezala, bitcoinek ez du jaberik, Millaresek nabarmendu duenez. Ez du akzionista edo elkarte batek kudeatzen, txanponak ez ditu gobernu edo banku zentral batek emititzen, elkarlanean ari diren ordenagailu sare batek baizik. Zertarako, ordea? Meatzaritza deitutakoaren bitartez, enkriptaturiko bitcoinak azaleratzeko. Kodea deszifratzen duenak 25 BTC inguruko saria jasotzen du. Badirudi 10 minuturo arazo konputazional horietako bat konpontzen dela. Lurpetik atera beharreko bitcoin kopurua mugatua da, eta saria erdira murrizten da lau urtean behin. 2016tik aurrera, gainditutako froga bakoitzeko saria 12,5 BTCkoa izango da, eta mehatzari lanak bizkortu egiten ditu hori hala dela jakiteak.\nBirtuala eta benetakoa\nGaur egun ia 12 milioi bitcoin daude zirkulazioan, eta bederatzi milioi azaleratzeke.\nBehin azaleratuta, hainbat modu daude txanponak zirkulazioan jartzeko. Batetik, ohiko monetetan (eurotan, dolarretan...) duten balioagatik sal daitezke zuzenean. Bestetik, online –eta geroz eta gehiago offline– zerbitzuengatik alda daitezke. Esaterako, pertsonen heriotza egunaren inguruko apustuak jasotzen dituen Assassination Market webgunean, bitcoin bidez joka daiteke.\nGeroz eta komertzio global eta lokal gehiagok onartzen dituzten bitcoin bidezko ordainketak, eta leku batzuetan kutxazain automatikoetan eskura daitezke –billeteak parkineko txartelen modukoak dira–. Gobernu eta finantza erakunde batzuen artean kezka eragin du horrek.\nBien bitartean, ez dago argi bitcoina burbuila espekulatibo hutsa ote den, ala indarrean dagoen sistema monetarioa irauli dezakeen egitasmoa.\nDiagonalek Nicolás Mendoza ikertzailearen hitzak jaso ditu. Dioenez, hegazkin txartelak erosi ditu bitcoinak erabilita, bere lanagatik bitcoinak jaso ditu trukean, eta kopuru izugarri handiak irabazi eta galdu ditu bitcoinak denbora errealean erosi eta saltzen diren lekuetan. Besteak beste P2P Fundazioarentzat lan egiten duen ikertzailearen hitzetan, fenomenoa izendatzeko termino egokia ez da "burbuila", "talka-uhinak" baizik: "Kotizazioaren gora-behera horietan, balioa geroz eta altuago iristen da. Azpiegitura hobetuz doan neurrian, hedabideek geroz eta serioago hartzen dute bitcoina, eta txanponak herritar talde are handiagoa erakartzen du. Ziklo bakoitza geroz eta urrunago heltzen den talka-uhina bezalakoa da".\nIkertzaileak dio mundu modernoan erabilitako txanponek zorra dutela oinarri. "Zor publiko eta pribatua sortuta emititzen dira. Horrek izaki modernoa zordun bilakatu du definizioz. Bitcoinak meatzaritza prozesuaren bidez emititzen dira; zorrik ez da ezertarako behar. Aldaketa handiak eragin ditzake horrek". Bere ustetan, bitcoinak prezio geroz eta altuagoa izateak gehiago aurreztea ekar lezake, kontsumismoaren kontra. Aldiz, "diru-gosearen giza instintoa handitu lezake".\nIraultza, kalean edo/eta Interneten?\nArtikuluari hiru lagunek erantzun diote. Hiru iruzkin, txanpon birtual honen inguruko zalantza eta iritzi kontrajarriak islatzen dituztenak. AAA izenez sinatzen duen erabiltzaileak dio bitcoina ez dela moneta soziala, eredu kapitalista jarraitzen duela baizik. Bere hitzetan iraultza ez dago Interneten, kalean baizik, aurrez aurreko harreman eta eztabaidetan. Luis izenekoak arrazoi ematen dio neurri batean AAAri: "(...) Indarrean dauden araudiei erantzuten ez dien sistema librea omen da. Ingeniaritza ekonomikoa informatika bilakatzen du, botere talde berriak elikatuz, zeintzuk Wall Streeteko gorbaten lekuan telebista serieetako kamisetak jantziko dituzten, eta etxetik lan egingo duten. Guztia oso Google. 'Baina' gehitxo panazea izateko".\nBestelako iritzia du F. izeneko internautak: "Bitcoin bidez pizza begetarianoak eros ditzakezu; bezeroa software librea da eta nola funtzionatzen duen ikus daiteke; protokolo honek adierazpen askatasuna eta anonimotasun eskubidea bermatzen ditu; moneta hauen bitartez autogestionatu egin gaitezke, banku zentralen beharrik gabe; bateragarria da kalean musu ematea eta bitcoinak erabiltzea;..."\nBitcoinari buruz gehiago:\nTokian-tokiko monetak eta txanpon birtualak (Palazio.org)\nZer da bitcoina? (YouTuben gaztelaniaz)\nDatu eta estatistikak (ingelesez)


TMBk Telefónicaren sare finkorako deiak amaitzeko prezioak luzatu ditu | Consumer\nTMBk Telefónicaren sare finkorako deiak amaitzeko prezioak luzatu ditu\nKonpainiak ez du baztertzen erregulatzaileak eragindako aparteko kostuak erabiltzaileei jakinaraztea\nTelekomunikazioen Merkatuko Batzordearen (CMT) kontseiluak atzo erabaki zuen Telefónicaren sare finkorako deiak amaitzeko indarrean zeuden prezioak luzatzea, eta, aldi berean, aurreratu zuen operadore alternatiboek arrazoizko prezioak eskaini beharko dizkiotela operadore nagusiari, bere sareekin konektatzeagatik.\nOperadore alternatiboen amaiera-minutuen %95ek baino gehiagok Telefónicaren sarea dute helmuga. Aldiz, Telefónicako deien %5 bakarrik amaitzen da telefonia finkoko operadore alternatiboetan, eta amaitzeko minutuen %1 bakarrik dagokie haien arteko eskariari. Horregatik, CMTk Telefónicaren “eskala-ekonomiarik handienak” kontuan hartzea erabaki du, lotutako txikizkako merkatuetan “sarrera-oztopo” bihur ez daitezen.\nOrgano arautzaileak, gainera, “bereizkeriarik ezaren” eta “gardentasunaren” betebeharrak ezarri dizkio konpainiari. “Telefónicak behar bezala banakatutako erreferentzia-eskaintza argitaratu eta aplikatu beharko du, operadoreei beharrezkoak ez diren baliabideak ordaintzeko eskatzen ez zaiela bermatzeko” esan zuen CMTk.\nEra berean, zehaztu zuen Telefónicak merkatuko pisu nabarmena duten gainerako operadoreekin sinatzen dituen interkonexio akordioak erregulatzaileari igorri beharko zaizkiola, sinatu eta 10 eguneko epean. “Operadoreak sartzeko borondatezko akordioetara iristen ez badira, CMTk eskaeraren gainean ebatziko du, eta, hala badagokio, hitzarmenaren baldintzak emango ditu”, adierazi zuen.\nMerkatuko pisu nabarmena duten operadore alternatiboek Telefónicari emandako zerbitzuei dagokienez, CMTk ebatzi zuen prezio “arrazoizkoak” eskaini beharko dituztela, eraginkortasuna bilatzeko eta inbertsioak eta berrikuntza bultzatzeko.\nBatzordeak zenbaki geografikoetan amaitzeko prezio “arrazoizkotzat” jotzen ditu Telefónicaren Interkonexio Erreferentearen Eskaintzaren (OIR) tokiko mailan denboraren araberako amaierako prezio nominalak %30ean gainditzen ez dituztenak.\nErabiltzaileengan duen eragina\nTelefónica de Españari ez zaio gustatu CMTren erabakia, eta ohartarazi du aztertuko duela hartutako neurri horren kostu gehigarriak kontsumitzaileek ordaintzen dituzten azken tarifetara eramatea.\n“Erregulatzaileak onartzen du telekomunikazioen merkatuan operadore berriak agertzeak kostu handiagoak sortzen dituela, eta kostu horiek kontsumitzaileak ordaintzen dituen azken tarifetara eraman litezke deiak beste operadore batzuen sarean amaitzen direnean”, esan du konpainiak.\nHaren iritziz, operadore jakin bat sarean amaitzeagatik ordaindu beharreko prezioaren asimetria horrek “diskriminazio larria eragingo die gainerako operadoreetako bezeroei”.\nllamadas-eu precios-eu Telefónica


Noyant-d'Allier - Wikipedia, entziklopedia askea.\nChâtillon, Cressanges, Gipcy, Meillers, Souvigny eta Tronget\n317 (%51.6) 310 (%50.5)\nNoyant-d'Allier Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 715 biztanle zituen.\n2007an Noyant-d'Allier udalerrian erroldatutako biztanleak 707 ziren. Familiak 324 ziren, horien artean 140 pertsona bakarrekoak ziren (32 bakarrik bizi ziren gizonak eta 108 bakarrik bizi ziren emakumeak), 88 seme-alabarik gabeko familiak ziren, 68 seme-alabarik gabeko bikoteak ziren eta 28 seme-alabak dituzten guraso-bakarreko familiak ziren.\n2007an 499 etxebizitza zeuden, 337 familiaren etxebizitza nagusia ziren, 102 bigarren erresidentzia ziren eta 60 hutsik zeuden. 483 etxeak ziren eta 16 apartamentuak ziren. 337 etxebizitza nagusietatik 244 bere jabearen bizilekua ziren, 85 alokairuan okupaturik zeuden eta 8 doan lagata zeuden; 17 etxek bi gela zituzten, 51 etxek hiru zituzten, 151 etxek lau zituzten eta 118 etxek bost zituzten. 138 etxek euren parking plaza propioa zuten azpian. 150 etxetan ibilgailu bat zegoen eta 79 etxetan bat baino gehiago zituzten.\nNoyant-d'Allier udalerriko biztanleria-piramidea 2009an .\n2007an lan egiteko adina zuten pertsonak 415 ziren, horien artean 248 aktiboak ziren eta 167 inaktiboak ziren. 248 pertsona aktiboetatik 196 lanean zeuden (108 gizon eta 88 emakume) eta 52 langabezian zeuden (28 gizon eta 24 emakume). 167 pertsona inaktiboetatik 65 erretiraturik zeuden, 27 ikasten zeuden eta 75 "bestelako inaktibo" gisa sailkaturik zeuden.\n2009an Noyant-d'Allier udalerrian 314 unitate fiskal zeuden, 663 pertsonek osaturik. Pertsona bakoitzeko diru-sarrera fiskalaren mediana urteko 11.790 euro zen.\n2007an zeuden 30 komertzioetatik, 1 erauzte enpresa zen, 1 janari enpresa zen, 1 material elektrikoaren fabrikazioko enpresa zen, 3 eraikuntza enpresak ziren, 9 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 6 zerbitzu enpresak ziren, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 posta bulegoa zen, 2 igeltseroak, 1 argiketaria, 1 ile apaindegia, 2 albaitariak eta 1 jatetxe.\n2000. urtean Noyant-d'Allier udalerrian 28 nekazaritza-ustiategi zeuden, 1.326 hektarea erabiltzen.\nChâtillon (0,9 km)\nMeillers (3,9 km)\nCressanges (4,7 km)\nGipcy (5,9 km)\nTronget (7,6 km)\nAutry-Issards (7,7 km)


Azken kafea Maria Luisarekin - - uztarria.eus\nPako Aristi 2016-02-15 11:39\nBi pertsona mota aurkitzen ditu bere aurrean bizitzan zerbait ezberdina egin nahi duen orok: lagunduko diotenak, oztopo guztien gainetik, eta desanimatuko dutenak, oztopo guztiak nabarmenduz. Biak zeuzkan etxean Kontxu Odriozolak, eta hala behar du, agian, gure zaletasunik intimoenak gauzatzeko norbaiti kontra egin beharrak indartu egiten baikaitu. Gaurko ume epel-hezien ondoan, lehengo umeetatik nortasun handiagoko pertsonak sortzen zirelakoan nago, eta Kontxu zen adibide borobila.\nHona bere gogoeta: "Eskolaz aparte bizitzak beste eskola bat ematen dizu. Aktore bat ikusten dudanean eskolan bakarrik ibilitakoa, txiki-txikitatik bere etxean sufritu ez duena, hankamotz izango da pertsonaje bat egiteko orduan, benetakotasuna faltako zaio, indarra, sakontasuna".\nFelix bere aita izan zuen aldeko indarra. Margolaria eta tailagilea, Azpeitiko talde amateurrentzat dekoratuak egiten zituen. Bere eskutik eramaten zuen Kontxu ttikia entsaioak ikustera, isilik egoteko aginduz. Ama Ramona aurkako indarra, emakume praktikoa, antzerkia txorakeria zela esaten ziona, alferren kontuak. "Hemen benetako lana egin behar din, alpargatak josi baike, zeozer baina dirua ematen duena".\nArtikulu osoa, Berria-ren webgunean.


Udal aurrekontuen proposamena: Plan Estrategikoa ardatz | Herribizia\nDatorren abenduaren 20ko Udal Batzan onartua izateko aurkeztuko den 2012rako Udal aurrekontuak Plan Estrategikoa izango du oinarri. Urte honetan abian jarriko den proiektu zabal honi Udalak berebiziko garrantzia aitortzen dio, eta horrek isla izango du aurrekontuetan.\nPlan Estrategikoa: 165.000 €\nHoni lotuta, Udal Planean azaltzen den bezala, Hiri Antolamenduko Plan Orokorra berplanteatu behar da 2012an.\nHiri Antolamenduko Plan Orokorra: 54.000 €\nBestalde, Herri Biziaren bidean, kultura mailan, hezkuntzarako baliabideetan, ingurumenean eta euskararen normalizazioan inbertsio garrantzitsuak aurreikusten dira, abian diren hainbat obra garrantzitsu bukatzeaz gain. Hona hemen proposatzen diren diru partidak:\nKultura: 80.000 €\nIkastetxeetarako baliabideeak 408.500 €\nBioaniztasun eta energia plangintza estrategikoak: 100.000 €\nBeraungo igerilekuak: 1.100.000 €\nBidearen bidean ekiteko, herritarren partehartzea sustatzeko aurrekontua proposatzen da.\nPartehartzea: 40.000 €\nHorrekin batera, egoera ekonomiko gogorreko garai honetan, eta Udal Planean ezarritako bideei erantzunez, Gastu Soziala azpimarratuko da, orain artekoa mantenduta, eta goranzko joerarekin.\nUdal Aurrekontuekin lotuta, 2012-2015erako Finantza Plan Ekonomikoa ere prestatu dute.\nAbenduaren 16an aurkeztuko dira bi proposamenen xehetasunak herritarrekin egingo den bilkuran, 18:30etik aurrera, Reina Aretoan. Julen Mendoza alkatea eta zinegotziak izango dira bertan, eta herritar eta eragileei partehartzeko deia egin diete.\nUdal Aurrekontuaren proposamena eta Finantza Plan Ekonomikoa hemen dituzue ikusgai.


EGITARAUA - Mi sitio\n09:30 Harrera eta materialen banaketa\n10:30 Lehenengo hitzaldia\n'ETORKIZUNERA BEGIRA DAGOEN HEZKUNTZA'\nIrakaslea, coach-a eta trebatzaile aditua da heziketa-berrikuntzan, eta, era berean, Harvard eta Connecticuteko unibertsitateen tutoretzapeko programak ematen dituen aditu urrietako bat da. Programa horiek adimen anizkunekin, ulermenerako irakaskuntzarekin, goi mailako trebetasunekin eta beste tresna askorekin erlazionatuta daude.\nEsperientzia handia dauka irakasle, pedagogo eta zentroko zuzendari gisa, urte luzez, eta, horri esker, gaur egungo eta etorkizuneko hezkuntzari buruzko ikuspegi original, inspiratzaile eta ikasgeletan gaur egun bizi den errealitatetik hurbilekoa garatu ahal izan du.\n11:45 Atsedenaldia. Kafea\n12:15 Bigarren hitzaldia\n'EMOZIOAK ARRAZOIARI GAINEZ EGITEN DIONEAN'\nMar Romera Francesco Tonucci Elkarteko presidentea da, baita adimen emozionaleko aditua ere. Bere jarraibideei esker, irakasleei euren xedearen inguruko ilusioa berpiztuko zaie. Bere jarduna honako hiru kontzeptuetan dago oinarrituta: gaitasunak, trebetasunak eta bihotza. Beraz, argi eta garbi dago beretzat zer osagai izango diren ezinbestekoak ikasteko orduan. “Ikasleek ez dute irakasleengandik ikasten, irakasleekin baizik”. Hori dela eta, oso garrantzitsua da ikasgelan eta ikastetxe osoan behar den moduko eredua eta harreman emozionala ezartzea. Pertsonak ezeren gainetik.\n14:00 Atsedenaldia. Luncha. MENUA IKUSI\n15:30 Hirugarren hitzaldia\n'ADIMEN ESPIRITUALA HEZTEA.'\nZaragozako Artzapezpikutzako Elizbarrutiko Irakaskuntza Ordezkaritzako Berrikuntza Pedagogikorako Taldeko koordinatzailea da. Ordezkaritza horrek argitaratutako liburuetako egilekidea ere bada, eta Aragoiko zein Errioxako elizbarrutiek antolatutako Eskolako Erlijioari buruzko Hausnarketarako Jardunaldietako zenbait ediziotan parte hartu du, baita European Forum for Teachers of Religious Education jardunaldian ere. Bertan, hain zuzen ere, honako hitzaldi hau eskaini zuen: «Spiritual Competence in the Religión Curriculum. A Project for the future».\nJOSÉ ANTONIO MANZANOS\nTutoretza Ekintzako, Irakaskuntza Erlijiosoko eta Barrukotasunaren Hezkuntzako (Zugan Proiektua) koordinatzailea da Gasteizko Veracruz ikastetxean. Hiru urtez lan egin du Quitoko Bikariotza Pastoraleko sekularrak prestatzen, baita oinarrizko eliza-erkidegoetan ere. Gasteizen bertan, Gasteizko Udaleko Harrera Etxeetako hezitzaile lan egin du gizarte-arriskupean dauden adingabeekin


Doaneko Jazzaldia, zuzenean edo streaming bidez –\nAbian da 56. Jazzaldia, aurten nazioarteko izarrak ere oholtzaratuko dituen arren, oraindik ez dena iraganeko formatu osora bueltatu. Bost egunez eta zortzi eszenatoki ezberdinetan 60 zuzeneko programatu ditu jaialdiak, eta erdiak inguru, doan.\nOholtza nagusienetako eskaintza ordainpekoa da Jazzaldian, eta asko dira gainera dagoeneko sarrerak agortu dituzten ikuskizunak, edukiera mugak gorabehera -Trinitate plazako eta San Telmo Museoko kasik guztiak, eta Silvia Perez Cruzen igandekoa Kursaalean-. Baina ez da derrigorrean sosik gastatu behar jazz musika entzuteko egunotan.\nBi modu daude Jazzaldiaz doan gozatzeko; bata Donostiara bertaratu eta Kursaal inguruko terrazetan, eta bestea etxetik mugitu beharrik gabe, streaming bidez.\nHona hemen doaneko guneetako egitaraua:\nKursaal inguruko terrazetan bi gune ditugu erabat doanekoak, agudo beteko direla aurreikus daitekeen arren. Guuk izenekoa da bata, eta Frigo gunea bestea. Lehenak 500 lagunentzako edukiera du eta igandea bitarte bi zuzeneko jasoko ditu egunero, 19.00etan eta 21.30ean. Handixeagoa da bigarrena, 750 lagunentzako edukiera baitu, eta egunero eskaintza hirukoitza jaialdia bukatu bitarte, 17.45ean, 20.15ean eta 22.45ean.\nGainera, Euskal Herriko musikariek osatzen dute, nagusiki, bi guneotako eskaintza.\nIzar nagusien zuzenekoak, streaming bidez\nJazzaldiak, bestalde, hamazortzi zuzeneko emitituko ditu streaming bidez, nahi duen orok pantailaren bitartez jarrai ditzan.\n“Kontzertuetara hurbildu ezin duten jazz-zale guztiei eskuragarritasuna eta gozamena errazteko” streaming bidez eskainiko diren kontzertuen artean Victoria Eugenia Antzokiak jasoko dituen guztiak daude; espainiar jazzaren erakusleiho izango den JazzEñe programako guztiak, eta asteazken eguerdian jo duen La Locomotora Negra kataluniar taldearena (hona hemen lagin bat).\nEta gainera, Jazzaldiak oholtza nagusia duen Trinitate Plazako guzti-guztiak, igandeko Brad Mehldau piano jolearena izan ezik.\nGoiko programan dituzuen kontzertuak streaming bidez ikusteko, jaialdiaren webgunera, App-ra edo Yotubeko kanalera jo beharra dago.\nAzaleko argazkia: Lolo Vasco (Jazzaldia).\ndoan, Donostia, jazz, Jazzaldia, musika jaialdiak, streaming, uda\nJosebe Blanco: «Gure bizitzaren gaineko boterea supermerkatuei eman diegu»


Kontzertuak Donostiako parkeetan - Poziktibity hitz eginez\nKontzertuak Donostiako parkeetan\nUdaberriarekin batera Musika Parkean ekimenaren garaia iritsi ohi da. Ekimena parkeetan kontzertuak eta piknika egitean datza. Hala, hilabetero kontzertu bat antolatzen dute, Donostiako parke ezberdin batean.\nAurtengo lehenengoa Aieteko jauregian izango da, 14:00an, eta Luke Armstrong eta Izaro arituko dira bertan jotzen. Gainera, haur eta helduei zuzendutako tailerretan parte hartu ahal izango da.


Tony Hawk’s Pro Skater 1+2k erronka berriak eta multijokalarirako hobekuntzak gehitu ditu - Berriak - Game Erauntsia - Bideojokoak euskaraz\nTony Hawk’s Pro Skater 1+2k erronka berriak eta multijokalarirako hobekuntzak gehitu ditu\nLander Unzueta | 2020/11/23 11:00 Berriak\nDoako eguneraketa jaitsi daiteke dagoeneko.\nJoan den irailean kaleratu zen Tony Hawk’s Pro Skater 1+2 skaterraren bideojokoen zaleentzako nostalgia dosi aparta izan zen. Neversoftek garatutako lehen bi jokoen remake bikaina egin dute Vicarious Visionsekoek, aldi berean berritasunak gehituta.\nOrain, are nobedade gehiago estreinatu dituzte garatzaileek. Erronka berriak jaso ditu THPS honek: guztira hamar sortatan banatutako 100 erronka prestatu dituzte bideojokoaren joko mota desberdinetarako. Modu horretara 100. mailako garaikurra eskuratzeko bidea erraztea bilatu nahi izan dute arduradunek. Izan ere erronka berriek esperientzia puntuak eta dirua lortzeko balio dute.\nMultijokalarian aritzerako orduan aukera berriak eskaintzen ditu skate jokoak. Jams eta Competitive joko motetan kokaleku eta puntuen aleatoriotasuna areagotu dutela adierazi dute, “sare bidezko partidetara aniztasun pixkat gehitzeko”.\nGainera, Solo Tour deitutako joko mota gehitu dute. Bertan THPS 1 eta 2ko tourretara berriz jokatu ahal da skater desberdinak erabilita. Hau da, Solo Tour bakoitza hasterakoan lortu beharreko helburu eta medaila guztiak berriz eskuratu beharko dira skater desberdin batekin. Aurretik gainditutako tourretako datuak gordeta jarraituko dute.\nAzkenik, eduki estetiko mordoa gaineratu dituzte skate jokora. Activisionen Crash Bandicoot 4: It’s About Time obrako edukiak, The Skatepark Projectekin elkarlanean eratutako Birdman Packa eta jokoaren zaleek sortutako edukiak gehitu dituzte.\nEduki guzti hauek dagoeneko eskuragarri daude Tony Hawk’s Pro Skater 1+2rako. PC, PS4 eta Xbox Oneko jokalariek dohainik eskuratu ahalko dituzte.


Historia | Artibai Mendigoizale Mendi Taldea\nGaur egun geure grina, alde sendoak eta ahuleziak ditugun taldea gara, egunero lanean jarduten dugularik. Ilusio osoz prestatzen ditugu urtean zehar beteko diren egitaraua eta egutegia: hileko irteera bat edo bi nagusientzat; ibilaldi neurtu bat urtean; Ondarroa-Ondarroa iraupen luzeko ibilaldia eta bost urtetik behin Markinatik (Araba) Markina-Xemeinera (Bizkaia); orientazio-martxa bat umeentzat. Horretaz gain, gainontzeko Taldeekin elkar hartuta, gero batera egingo ditugun jarduerak antolatzen ditugu eta udaleko kirol- eta ingurugiro-elkarteetan parte hartzen dugu. Guk geuk 1996an sortutako bidezidorrak mantentzen ditugu (90 km. baino gehiago), Federatu-txartelaren eskaera bideratzen dugu, astean behin lokala zabaltzen dugu eta bazkideentzako eskuragarri ditugu mendiko materialen stock-a: liburuak, mapak eta informazio orokorra. Gainera, Oizko Itur Zuri basetxearen erabilera geuk kudeatzen dugu.\n1996an gure 50.urteurrena ospatu genuen asmo handiko egitaraua izanik eta ekintza hauek izan ziren beste batzuen artean:\n- Aralarko San Migeletik Arretxinagako San Migelera iraupen luzeko martxa.\n- Bidezidor-sareen azterketa eta gauzatzea.\n- “Alpino 50 urte” liburuaren argitalpena.\n- “Alpinoren historia” erakusketa.\n- Alpinoko ereserkiaren sorketa eta konposizioa.\n1994an hilero irteera bat antolatzen hasi ginen inguruko herritarrekin (Ondarroa, Lekeitio, Mutriku eta Deba)\n1990.urtean Ondarroa-Ondarroa iraupen luzeko martxa, jarraipena izateko helburuarekin.\n80ko hamarkadan Cervino edo Matterhorn-eko gailurretara iristea izan zen azpimarragarriena (4.479 m.), haur-mendizaletasunaren bultzada eta 1987ko apirilaren 12an taldearen bandera berria inauguratzea, handik aurrera Alpinoren egoitzako ikur nagusia izango dena. Hamarkadaren amaiera aldera beste krisi bat jasan zuen Taldeak. Azken hamar urteetan taldean eginiko ibilbidearen berrikusketa gauzatzeko jardunaldi batzuk antolatu ziren, eta horrekin batera etorkizunean egin beharrekoak erabakitzeko.\nUrriaren 14an, 7 urtez lanean jardun eta gero, Itur Zuri basetxea inauguratu genuen.\n1971n 25. urteurrena ospatzeko Oizko Itur Zuri basetxearen eraikitze-prozesua abian jarri zen. Mendiko Euskal Federazioaren barneko Zona Kosta ordezkaritza sortu zen eta handik aurrera bertako partaide gara. Alpinoko kultur saila sortu zen eta beronek herriko Zine Klubaren ardura hartu zuen. Horretaz gain, ekologia-taldea sortu zen eta hiru hilabetero argitaratuko den Urregarai aldizkariari hasiera eman zitzaion, berau izanik taldearen informazio-iturri nagusiena. Hamarkada honetan Pirinioetara eta Alpeetara irteerak antolatu ziren, Mont Blanc-eko gailurrera heltzearren.\nUrteak pasa ahala mendi kopurua gehitzen joan zen eta 1964an zapalduriko mendigunerik garrantzitsuenak honakoak dira: “Picos de Europa” mendikatea, Gredoseko mendilerroa, Pirinioak, Urbia, Durangaldea, eta bereziki, Aralar. Taldeko mendigoizaleen artean lorturiko garaierarik handiena Peña Santa de Castilla da (2.596 m.), Almanzor (2.592 m.), La Mira (2.343 m.) eta Eskaurre (2.047m.).\nLehenbiziko ibilaldi neurtua antolatu zen eta jarraipena izan zuen. Hurrengo urtean, ordura arte bazkiderik beteranoena zen Claudio Antxiak eginikoa azpimarratu behar da, Bizkaia eta Gipuzkoa oinez egingo zituelarik, bere inguramenduetatik.\n“Escuela Laboral Parroquial”a beharrezko pizgarria izan zen hiribilduan kultur elkarte eta aisialdi talde berriak sor zitezen, eta Gizarte-zentroak berehala onartu zuen, beste batzuen artean, indarberritua zegoen eta izen berria zuen Artibai Mendigoizale Taldea.\n1958Alpino Artibai Taldea berriz berregituratu\nJende gaztea sartzean, Alpino Artibai Taldea berriz berregituratu zen eta urteko ekintzak honako datuetan laburbildu ditugu:\nMendietara irteerak: 386 Metro garaiera guztira: 226.521 m.\nMendi ezberdinak: 41 Lortutako garaiera gorena: 1.544 m.\nParte-hartzaileak guztira: 38\nGarai hartan Taldeak eginiko ekintzak, eskarmentu handiagoko taldeek urteetan zehar landutakoak ziren, hau da, gailurretan postontziak ezartzea, mendi-lehiaketak, finalisten jaiak, ibilaldi neurtuak, e.a.\n1946ALPINO ARTIBAI TALDEA\nLehenengo hilabeteetan Vega hotelean eginiko batzar batean “ALPINO ARTIBAI TALDEA” sortu zen. Urte bereko apirilaren 28an izan zen lehen irteera ofiziala. Max-Kalamua mendira izan zen eta oraindik zutik dirauen postontzia inauguratu zen. Hasierako garra apaltzerakoan berrogeita hamargarren hamarkadan beherakada jasango du Alpinoren jardunak.\nUrteko neguan zehar eman ziren urratsen ondorioz sortu zen Alpino.\nmartxoak, 8 SAGARDOTEGIA\n2020 otsailak, 9 ; ZORNOTZA – BELATXIKIETA – MAÑARIA\nfebrero 3, 2020 | 0\n© 2020 Artibai Mendigoizale Mendi Taldea.\nhttps://alpinoartibai.org.es/itmoncler/ comprar gafas baratas comprar gafas baratas online comprar gafas de sol baratas comprar gafas de sol baratas online comprar gafas de sol oakley baratas


Galdamesko Udala - Kartel lehiaketa Galdamesen\nKartel lehiaketa Galdamesen\nGaldameseko Udalak ohiko lehiaketa antolatu du Ogi Egunerako kartela aukeratzeko. Ogiazoka antolatzen da urtero abenduaren 24an, goizean, San Pedro plazan.\nEnkarterriko azoka garrantzitsu eta errotuenetako bat den ogi-azoka iragartzeko kartela abenduaren 1eko 18:00ak baino lehen aurkeztu beharko da Galdameseko Udalaren Kultur Aretoan. Irabazleak 350 euroko saria jasoko du eta tokiko accesita 150 eurokoa izango da.\nAukeratutako kartela Ogi Egunaren aurtengo edizioa sustatzeko erabiliko da.\nLehiaketan parte hartzen duen autore bakoitzak gehienez ere bi lan aurkeztu ahal izango ditu. Kartelaren tamaina honako hau izango da: 50 x 70 cm edo DNA3ren tamainakoa (azken kasu honetan, CD batean 50 x 70 cm-ko kopia igorri beharko da). Erabiliko diren teknika eta koloreak aukerakoak dira, baina diseinuak etxeko ogiarekin zerikusia izango du. Testu bakarra jarriko da: “Ogi Eguna 2011 abenduak 24"\nNahi duten guzti-guztiek hartu ahal izango dute parte ogi-azokaren hasieratzat hartzen den lehiaketa honetan. Inguruko okin onenek hartzen dute parte azokan, bai eta Gabongaueko hitzordu honetara hutsik egin nahi ez duten nekazari eta artisauek ere.\nLau pertsonek osatuko dute epaimahaia, eta abenduaren 2an bilduko dira euren ebazpena emateko. Kartel lehiaketa honek ematen dio hasiera Galdameseko Udalak abendurako antolatutako programazioari. Dena dela, badira zenbait aste Udazkena Euskaraz ospatzen ari garela. Larunbat arratsaldeetan zenbait tailer eta ludoteka saio egiten ari dira udalerriko txikienek, adinaren arabera taldekatuta.\nAurki izango dugu Galdamesen beste hitzordu bat. Abesbatzen kontzertuak. Horiek\nazaroan egiten dira.Aurtengo kontzertua Oihartzuna abesbatzak eta San Pedro abesbatza mistoak eskainiko dute azaroaren 26an, San Pedro elizan, 19:00etan.


Gorka Arbizu lehen urteko juniorra Aiegin - Sakana - Guaixe.eus\nGorka Arbizu lehen urteko juniorra Aiegin\nGuaixe 2015-07-07 08:29\nAralar klubeko Gorka Arbizu hirugarrena izan zen Aiegin, probako lehen urteko lehen juniorra.\nIntersport Irabiako txirrindularia hirugarrena izan zen helmugan\nLarunbatean 19. Aiegi Udaleko Saria jokatu zuten junior mailako txirrindulariek, 81 km-ko proba. 33 txirrindulari iritsi ziren helmugara, Beola Motor-Citroen taldeko Imanol Etxeberria buru zela. Etxeberria bakarrik iritsi zen helmuga (2:00:19), 24 segundora Asesores de Navarrako Alvaro Pelegrin sartu zen eta 47 segundora Aralar Txirrindularitza Klubeko Intersport Irabia taldeko Gorka Arbizu. Arbizu probako lehen urteko lehen juniorra izan zen.\nBurunda klubeko Quesos Albeniz taldeko Juan Alberto Jimenez 6.a sailkatu zen eta bere taldekide Asier Etxeberria 8.a, biak 57 segundora. Irabiako Francisco Javier Lopez 16.a sartu zen, 1:48ra, eta bere taldekide Izai Mauleon 24.a, 2:54ra.


Tokiko nekazarien azoken eragin ekonomiko eta sozialaren azterketa Gipuzkoako lurraldearen elikadura estrategia baten eremuan | Alternatibak eta Politika Publikoak Elikatzen\nTokiko nekazarien azoken eragin ekonomiko eta sozialaren azterketa Gipuzkoako lurraldearen elikadura estrategia baten eremuan\nLan hau egiteko aitzindariak, Tolomendi eta Goimen Landa Elkarteek egindako tokiko azoken inguruko elkar lan eta hausnarketan bila ditzakegu. Bi landa elkarte hauek Tolosa eta Ordiziako azoken etorkizunari buruzko kezka konpartitu baitzuten. Etorkizun hori bermatzeko, derrigortzat ikusten zuten azoken balorea gizartearen begi bistan jartzea, azokek eskainitako aktibo eta atributu ezberdinei balore emanez. Horretarako, hausnarketa honetan, eta beste elementuen artean, azoken dimentsio ekonomikoa ikertzea eta neurtzea azpimarratzen zen, azokek tokiko ekonomian duten eragin ekonomikoa mahai gainean jartzeko.\nIkerketa hori aurrera eramateko, Tolomendi eta Goimeneko ordezkariak Euskal Herriko Unibertsitateko ikerlari diren Mirene Begiristain eta Eduardo Malagonekin jarri ziren harremanetan. Nekazaritza sektore eta landa guneen garapenaren ikerketan duten eskarmentuaz baliatuz. Horrez gain, hausnarketa eta ikerketa hau burutzeko asmoa beste landa garapen elkarteekin konpartitu zenean, ikerketaren eremuan Gipuzkoako beste tokiko baserritarren azokak dinamizatzen dituzten Landa Garapen Elkarteek (Debemen, Urkome, Deba Garaia eta Behemendi) parte hartzearen interesa adierazi zuten eta ikerketa taldera Aintzira Oñederra ikerlaria ere batu zen.\nGainera, ikerketak eragin ekonomikoaren neurketa izateaz gain, eragin soziala ere barneratzea beharrezkoa ikusi zen, Gipuzkoa mailan kanal hauek baserritar jardueraren bilakaeran daukaten garrantziaren ikuspegi osoago bat eduki ahal izateko, eta horiek kontuan izanik, lurraldearen elikadura estrategia baten hausnarketa abiatzeko.\nProiektu honen helburu nagusia Gipuzkoako tokiko nekazarien azoken eragin ekonomiko eta soziala aztertzea da, azterketa zenbait azoka nagusietan garatuz. Ikerketaren helburu orokor hau bete ahal izateko ondorengo helburu zehatzak planteatu ditugu:\nTokiko nekazarientzako azokek komertzializazio bide gisa duten garrantzia balioztatzea\nTokiko ekonomian tokiko azokek duten garrantzia balioztatzea\nTokiko azokek beste tokiko merkaturatze aukerekin eta tokiko ekonomiako beste sektore batzuekin (zerbitzuak, merkataritza, ostalaritza,...) sortzen dituzten sinergiak eta harremanak balioztatzea\nTokiko azokak nekazarien beste merkaturatze bideen eremuan eta merkaturatze bide laburretan (MBL) eta lurraldearen elikadura estrategia batean aztertzea\nMBLen bilakaera ekonomiko eta soziala ebaluatzeko tresna metodologikoa garatzea, merkaturatze bide horietan garatutako estrategien eragina balioztatzeko aukera ere izateko\nHamar azoketan jasotako datuen azterketak adierazi digu ekoizle eta kontsumitzaileen artean nagusitzen den generoa emakumezkoa dela, hau da azokek emakume aurpegia erakutsi digute. Horrez gain, ekoizpen ereduari dagokionez, azoketan saltzen duten nekazari eta abeltzainek eskala txikiko ekoizpen dibertsifikatuak dituztela ikusi dugu, ekoizpen eredu ekologikotik urrutiratzen den produkzioa. Eta kontsumo ereduari dagokionez berriz, herritarrak kalitatezko elikagaiak eta bertako produktuak erostera gerturatzen direla azokara konturatu gara.\n[Ondorio gehiago aurki dezakezue ikerketan]\nEtorkizuneko azoken proiekzioa\nIkerketak erakusten digu etorkizuneko azokan aurkituko ditugun ekoizleen perfila nekazari espezializatuarena izango dela; produktu eraldatu edo ekologikoen salmentaz arduratuko dena, eta azokez gain, bestelako merkaturatze bide laburrak landuko dituena. Izan ere, ezaugarri hauek dira gaur egungo azoketako ekoizle gazteei erreferentzia egiten dietenak. Azoketako erreleboa bermatzeko nahitaezkoa deritzogu ekoizle perfil honi erraztasun posible guztiak jartzea, azokan beren lekua aurki dezaten eta bestelako komertzializazio bideez gain azoka salmentarako bide egokitzat hauteman dezaten.\nBestetik, kontsumitzaileei dagokionez, erosle gazteenek kalitatezko eta bertako produktuak bilatzeaz gain, elikagai eraldatuak edo/eta ekologikoak kontsumitzen dituztela ikusi dugu, identifikatu dugun nekazari gazteen perfilak saltzen dituen produktuekin bat etorriz. Azken finean, kontsumo eredu osasuntsu baten aldeko apustua egiten duten herritarrak dira.\nEzin dugu ahaztu azokak eragin sozial esanguratsua duten espazioak direla. Horrela ekoizle gazteenen hitzetan: azokak esparru pedagogikoa uztartzen duten salmenta bideak dira, herritarrei bertan ekoiztutako produktuak edo baserrietako ekoizpen eredua balioan jartzeko salmenta bideak, sozializazio guneak, landa eremua herri eta hirietara gerturatzea ahalbidetzen duten espazioak, transmisio kulturalean oinarritutako harremanak barnebiltzen dituzten guneak, eredu ekonomiko sozial berriak eraikitzeko aukera ematen duten bideak, etab. Beraz, ezinbestekoa da azokak produktu ekologikoen salmenta ahalbidetzeaz gain, espazio “bizi” hauen izaera zaintzea, batik ba tazokak zaharkitzen ari den gizartera egokitzeko, eta noizbehinkako produktu eraldatuak erosteko gune izatetik eguneroko elikagai osasuntsuak eskuratzeko salmenta gune izatera pasatzeko.\nAzoken dinamika mantendu ahal izateko nahitaezkoa deritzogu kudeaketa ereduaren inguruan hausnartzea eta azoken errealitatera egokitutako estrategiak garatzea. Aztertu ditugun azoketan, eragile desberdinen arteko lankidetza falta edo/eta azoken kudeaketaren utzikeria sumatu dugu. Azoken etorkizuna bermatzeko azokarekin lotura duten eragile desberdinen partehartzea, konpromisoa eta lankidetza ziurtatu beharko da, erabakiak hartzeko egitura horizontalak sortuz. Azoken funtzionamenduarekin zerikusia duten hainbat alderdiren inguruan erabakiak hartzea ezinbestekoa da, besteak beste: azoken helburu nagusiak, parte-hartzeko irizpideak, birsaltzaileen rola eta lekua, ekoizpen eta merkatu eredua, baserritarren arteko koordinazio eta artikulazioa, beste azoka eta merkaturatze bide laburrekin garatu nahi diren harremanak, eragile publikoen rola, azoken dinamika monitorizatu eta helburuen betetze maila neurtzeko adierazleak, beste azoketako kudeatzaileekin aliantzak eta elkarlana, etab.\nHorrez gain, eragile desberdinek gobernantza eredua barneratua izan behardute eta hainbat arazori aurre egiteko ardura eta ahalmena erakutsi, besteenartean: kontsumitzaile eta ekoizleen arteko balioaren banaketa, prezioen etakalitatearen gaian gertatu daitezken asimetriak, logistika eta birsaltzaileengaiari irtenbidea, azokaren udalerriko elikadura beharrak asetzeko azoken gaitasun maila, azpiegitura publikoen mantenu eta erregulazioa, etab.\nAzkenik, nahiztaezkoa deritzogu eragile desberdinek azoken eragin ekonomikoeta soziala aintzat hartzea. Horregatik, ikusezin geratzen diren espazioak izanik, garrantzitsua da azterketa honetan jaso ditugun datuak gizarteratzea eta balioan jartzea. Dena den, esan beharra dago ikerketa honetan hartu dugun laginean asteroko azokak jaso direla, eta beraz, eragin honi azoka bereziena ere gehitu beharko geniokela, zeharkako eragin ekonomikoa esanguratsua izango lukeena, jaso ditugunak baino handiagiak aldegia.\nAzterketa hemen deskargatu dezakezue: http://www.goimen.org/docs/AZOKEN_eragin_ekonomiko_eta_soziala_DEF.pdf\nBURUJABETZA. Zein eremutan ari zarete lanean?: 4.1. Jakintza eta informazioa 5. Bertako elikadura sistemak 5.2. Merkaturatze zirkuitu laburrak


Martxoaren 27an Antzerkiaren Nazioarteko Eguna ospatzen da eta horren karietara, osorik irakurgai jarri ditugu Susak 80etan argitara emandako antzerki-bilduman kaleratutako liburuetako batzuk, sei zehazki: John Steinbeck-en Izar bat izan zen, Guillaume Irigoienen Hamar manu minduak eta Apetitu on!; Alfonso Sastreren Ez da pale egiteko ordua; Xabier Mendigurenen Kanpotarrak maisu eta Kultur Ministrariak ez digu errukirik; Imanol Eliasen Haunditasun ametsak eta Hiru morroiak; eta Marx anaien eta Maskarada taldearen Marxkarada.\nEka 14 17\nZergatik bi? Salaberri eta Dolhare ispilu aurrean\nIdazlea ispiluaren aurrean jarrita, galdera batekin abiatu zuten haien ikuskizuna Bea Salaberrik eta Katixa Dolharek 2017ko Literaturia jaialdian: Zergatik bi? Hori eta galdera gehiago: “Zergatik ederra edo zorrotza? Zergatik errealitatea edo inpresioa? Posizionatua edo ez? Zergatik barneak hustu ala egiak gorde? Zergatik beti bi?”. Irakurri gabeko irakurketa batean, galdera hori eta gehiago, eta erantzunak ere, eskaini zituzten bi idazleek testu eder eta oso indartsu batean. Hemen orain osorik irakur dezakezun testuan.\nIdazle didaktiko bat Galiziar letren egunerako\nDia das Letras Galegas izendatua dute galegoek aspalditik Maiatzaren 17a: halako egunez, 1863an, Rosalia de Castroren Cantares Gallegos argitaratu zen, Galiziako literaturaren Rexurdimento ekarri zuena, mende ilunen ondoko pizkundea, “izotz ondoko eguzkia”, Lizardiren baimenarekin. Aurten Carlos Casares idazleari eskaini diote egun hori eta urte osoa. (gehiago…)\nLiteraturia gure isla da\nTxillardegiri gorazarre egingo diote Literaturiaren bederatzigarren edizioan Zarautzen; bi erakusketa paratuko dituzte (Modelo Aretoan eta Garoa liburu-dendan) eta Elsa Scheelen nobelaren irakurketa dramatizatua eskainiko dute. Literaturia gure isla da leloarekin, maiatzaren 25ean abiatu eta 28ra bitartean egitarau zabala daukazu: azoka, errezitalak, solasaldiak eta liburu aurkezpenak. Bea Salaberrik eta Katixa Dolharek jardungo dute sarrera ekitaldian, Irati Jimenezek eta Pettik errezitaldia egingo dute, Iban Zaldua eta Miren Gorrotxategi elkarrizketatuko dituzte jendaurrean, Amagoia Gurrutxagak prestatutako ikuskaria izango da. Baita ere: ArteDramaren eskutik Hozkailua antzezlanaren estreinaldia, eta Pete Seegerren abestiak Lou Topet taldearekin.\nUzt 13 16\nEako 13. Poesia Egunak\nAsteburu honetan, uztailak 15-16-17, izango dira Eako Poesia Egunak, hamahirugarren urtez. Aurten “…eta paisaia hitz egin zen” izenburuarekin dator, egitarau zabalaz eta idazle ugariren parte hartzeaz, hala nola: Eider Rodriguez, Kattalin Miner, Jule Goikoetxea, Danele Sarriugarte, Elurre Iriarte, Goizalde Landabaso, Iñigo Astiz, Lutxo Egia, Pako Aristi, Celosamente Gordea taldea. Eta bidenabar, poesiaren eta kantuaren arteko zubiak eraikiko dituzte musikariek: Mursego, Anari, Oier Aldekoa, Gari, D’Capicho, Kalakan, Napoka Iria, Joseba B. Lenoir. Euskal poesiari eskainitako jaialdi handiena da, zalantzarik gabe, Ean urtero egin ohi dena.


ikab1 – 2 orrialdea – IKA Bloga\nB1 mailako Marinak erreklamazio orria idatzi du jatetxe batean jasandako zerbitzu eskasaren inguruan bere kexa agertzeko. Bere idazlana gurekin partekatu du eta hementxe jarri dizuegu\nBadakigu munduan hizkuntza asko hitz egiten direla, baina zer gehiago dakigu gai honen inguruan? Horietako bat euskara da, baina nolakoa da euskara besteen aldean, txikia\nGaur B1 mailako ikasle batek gurekin partekatu duen errezeta gozoa ekarri dizuegu. Albak bere jaioterriko plater sonatuetako bat prestatzeko prozedura azaldu digu idazlan honetan… Fabada\nAzaroaren 25a Emakumeen Aurkako Indarkeria Desagerrarazteko Nazioarteko Eguna oroitzen da mundu osoan. Baina, ba al dakizu zergatik? Mirabal ahizpak Leonidas Trujilloren diktaduren garaian hil zituzten,\nB1 mailako Mari Josek amodiozko gutun hunkigarri hau idatzi dio behinola oinak berotu zizkion zapata pare zaharrari. Irakurri eta gozatu bihotz-bihotzetik ateratako maitasun adierazpen zintzo


22 ekaina, 2020 Erretratua 222\nEtxeko ikuspegian, elizako kanpandorrea.\nIñaki Ugalde • Mutiloa\nUmetako oroitzapenak ekarri nahi izan ditut tarte honetara, izan ere, badira pasadizo batzuk sekula ahazten ez direnak eta gehienetan, adinean aurrera egin ahala ere, garai hartan bazeunde bezala bizi dituzunak.\nE san beharrik ere ez dago, ikaragarri aldatu dela bizimodua. Orduan ez zegoen gaurko erosotasunetik, teknologiarik eta aurrerapenik, hala ere oroitzapen ikaragarri onak ditut. Batetik, umetako inozentzia izango zen, baina bestetik orduko bizipenak, lasaitasuna, elkarri laguntzeko nahia. Eta hori guztia Mutiloa bezalako inguru paregabean. Herri gunetik gertu dagoen Iparragirre baserrian jaio nintzen eta herri gunetik gertu dagoen arren, etxeraino iristeko harrizko estrada zegoen, plazatik abiatuta eta etxera iritsi bitartean oinezkoentzat bidezidorra. Kotxez ez ginen iristen noski. Etxe aurrean lurrezko eta harrizko zorua, koskaz beteta eta herriko ur depositutik sobran zeuden urak jasotzen zituen errekatxoa; tarteka-tarteka freskaturen bat hartzeko modukoa eta behien esnea hozteko erabiltzen genuena. Etxe ondoan ura ateratzeko eta edaria freskatzeko erabiltzen zen ur putzua eta lorez eta landarez betetako lorategia. Gogoan dut ura eramatera bizilagun batzuk ere hurbiltzen zirela gurera eta horren bueltan ere makinatxo bat tertulia sortzen ziren. Oraindik ere begien aurrean ikusten ditut.\nLau bat urterekin hasi nintzen herriko eskolan. Bertan ibilitako zantzu galduak ditut, baina gela berean 14 urte arteko herriko neska-mutiko guztiok batera eta irakasle bakarrarekin ibiltzen ginen. Eskolan hasi orduko ordea, herriko eskola itxi eta Segurako bidea hartu genuen. Goizeko 09:00ak aldera autobusa hartu Kaxintane parean eta egun osoa Segura aldean ematen genuen. Niretzat geltokia gertu zegoen baina baziren autobusa hartu aurretik, 1,5-2 kilometro oinez egiten zutenak. Eskolan bertan bazkaltzen genuen, garai hartan mutiloarrak, zeraindarrak eta Seguran sakabanatutako baserriren batean bizi ziren segurarrak geratzen ginen eskolako jangelan. Eskolako lanez oso bizipen onak ditut, 14 urte beti nituen arte, ez bainituen etxeko lanak bakarrik egiten, Ostatuko Mariajek eta biok elkarrekin baizik. Zenbat pasadizo eta kontu honekin lotutakoak ere. Lanak egitea bakarrik ez zen izaten, berriketaldiak, jolasak, maisu-maistren inguruko txutxu-mutxuak eta beste hainbat bizipen.\nBaziren noski estimatzen genituen txokoak, Murgiarango presa eta erreka ingurua, herriko plaza, mediku etxea, eliza ataria eguraldi txarra egiten zuenean, herriko zelai eta bidezidorrak, bolatoki ingurua. Buztundegira ere joaten ginen gozokiak erostera edo freskagarriren bat hartzera. Gure jolasak ere askotarikoak izaten ziren; ez geneukan teknologia handiren beharrik, gauza gutxirekin ederki pasatzen genuen.\nBaserrian jaio ginenez eta ganadua eta baratzea etxean bertan geneukanez, horrekin lotutako langintzak ere txiki-txikitatik izaten genituen, baratzeko landaketak, bilketak, udan belarretan, behiak jetzi eta herrian esnea saldu, Buztundegira eta Kaxintanera esnea atera, Murgiarango iturrira ur bila joan eta beste asko. Garai hartan seguruenik ez nuen horrela bizi baina gaur egun ikaragarri estimatzen dut bide hura irakatsi izana. Hortxe daude nire oroimenean tarteka-tarteka gogoratzeko edota kasu honetan bezala beste batzuei kontatzeko. Eta hortxe geratuko dira betirako nire bizitzako lehen urteetan bizitako oroitzapen hauek guztiak.